Diari Oficial de la Generalitat Valenciana


Sumari del DOGV 9002, del 21-01-2021 (2021/438)

RESOLUCIÓ de 14 de gener de 2021, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/438


Data del document
:   14-01-2021

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de gener de 2021, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023. [2021/438]  
Índex  
Preàmbul  
Primer. Objecte i finalitat  
Segon. Finançament i quantia pressupostària de les ajudes  
Tercer. Entitats beneficiàries  
Quart. Terminis i forma de presentació de les sol·licituds  
Cinqué. Òrgans d'instrucció i resolució del procediment de concessió  
Sisé. Modificació de la resolució de concessió  
Seté. Període d'execució del projecte, forma i termini de justificació de les ajudes  
Huité. Pagament de l'ajuda  
Nové. Comprovació i control de les ajudes  
Desé. Comunicacions electròniques  
Onzé. Difusió i publicitat de les ajudes rebudes  
Dotzé. Concurrència i compatibilitat d'ajudes  
Tretzé. Protecció de dades  
Catorzé. Normativa comunitària aplicable  
Quinzé. Recursos contra la convocatòria  
Setzé. Facultats de la vicepresidència executiva de l'AVI  
Desseté. Entrada en vigor  
Annexos  
Annex I. Valorització i transferència de resultats de recerca a les empreses  
Annex II. Promoció del talent: agents d'innovació, incorporació de persones investigadores i tecnòlogues per a projectes d'innovació en empreses, i doctorands empresarials  
Annex III. Impuls a la compra pública innovadora (CPI)  
Annex IV. Projectes estratègics en cooperació  
Annex V. Consolidació de la cadena de valor empresarial  
Annex VI. Accions complementàries d'impuls i enfortiment de la innovació  
  
  
PREÀMBUL  
  
Mitjançant el Decret 9/2018, de 30 de maig, del president de la Generalitat, s'estableixen les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu.  
En aquesta resolució es convoquen ajudes en diversos àmbits d'actuació dirigides a enfortir i desenvolupar el nostre Sistema Valencià d'Innovació.  
En virtut del que s'ha exposat, i d'acord amb el que estableixen els articles 160.4 b, 160.5 i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; l'article 14.1.h de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, així com l'article 6.1 de l'esmentat Decret 9/2018, de 30 de maig, resolc:  
  
  
Primer. Objecte i finalitat  
Aquesta resolució té per objecte l'aprovació de la convocatòria per a les actuacions executables durant els anys 2021, 2022 i 2023 de les diferents ajudes regulades en el Decret 9/2018, de 30 de maig, del president de la Generalitat, pel qual s'estableixen les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu (d'ara en avant bases reguladores), publicat en el DOGV número 8312, de 7 de juny de 2018. Les ajudes convocades figuren com a annexos d'aquesta resolució en els següents àmbits:  
  
- Valorització i transferència de resultats de recerca a les empreses.  
  
- Promoció del talent.  
- Impuls a la compra pública innovadora (CPI).  
- Projectes estratègics en cooperació.  
- Consolidació de la cadena de valor empresarial.  
- Accions complementàries d'impuls i enfortiment de la innovació.  
  
  
Segon. Finançament i quantia pressupostària de les ajudes  
1. Les ajudes regulades en aquesta resolució podran ser cofinançades per la Unió Europea a través de REACT-EU o a través del Programa operatiu del Fons Europeu de Desenvolupament Regional.  
2. En el marc del que disposa el Projecte de llei de pressupostos de la Generalitat per a l'exercici 2021, la quantia màxima destinada a finançar les ajudes d'aquesta convocatòria serà 61.317.919 euros, que es distribueixen segons el següent desglossament, sense perjudici que aquest import estarà supeditat a la liquidació dels compromisos degudament adquirits procedents de convocatòries anteriors:  
La dotació que s'ha fixat en cadascuna de les línies pressupostàries per als exercicis 2022 i 2023 és per un import que no excedeix el 70 % i 60 %, respectivament, del pressupost establit per a aquestes línies en la Llei de pressupostos de la Generalitat per a l'exercici 2021, d'acord amb el que disposa l'article 40.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat.  
3. Quan una determinada línia d'actuació preveja diverses sublínies d'ajuda, per a cada anualitat, el pressupost assignat a una sublínia serà el resultat de multiplicar el pressupost total d'ajuda de la línia en què s'inclou la sublínia esmentada pel quocient entre la suma del cost subvencionable dels projectes que han obtingut, d'acord amb el que es fixa en l'annex corresponent d'aquesta resolució, la puntuació mínima per a poder tindre el suport de la sublínia esmentada, i la suma del cost subvencionable dels projectes que aconsegueixen aquesta puntuació en la línia d'actuació en què s'inclou.  
4. En les tres línies d'actuació del Programa de promoció del talent, si per a cada anualitat, després de l'anàlisi dels projectes per la comissió d'avaluació, queda pressupost no assignat en alguna d'aquestes, aquesta comissió podrà fixar en la seua proposta de resolució que es destine a qualsevol de les altres dues línies d'aquest programa.  
5. En les dues línies d'actuació del Programa d'impuls a la compra pública innovadora (CPI), si per a cada anualitat, després de l'anàlisi dels projectes per la comissió d'avaluació, queda pressupost no assignat en alguna d'aquestes, aquesta comissió podrà fixar en la seua proposta de resolució que es destine a l'altra línia d'aquest programa.  
6. En els dos programes: Projectes estratègics en cooperació i consolidació de la cadena de valor empresarial, si per a cada anualitat, després de l'anàlisi dels projectes per la comissió d'avaluació, queda pressupost no assignat en algun d'aquests, aquesta comissió podrà fixar en la seua proposta de resolució que es destine a l'altre programa. Els dos programes estan afectes al mateix capítol pressupostari.  
7. La quantia màxima establida en l'apartat primer podrà incrementar-se amb una quantia addicional de l'import total, quan, a conseqüència de la concurrència d'alguna de les circumstàncies previstes en l'article 58 del Reglament que desplega la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la resolució de concessió de l'ajuda.  
8. L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies assenyalades abans i, si és el cas, a l'aprovació prèvia de la modificació pressupostària procedent, en un moment anterior a la resolució de la concessió de l'ajuda.  
9. En cas que la dotació pressupostària definitiva no s'ajuste a la que disposa el quadre desglossat en l'apartat 3 d'aquest resolc, la declaració del crèdit final disponible i la seua distribució definitiva es publicarà en la Base Nacional de Dades de Subvencions (BNDS) i en el Diari Oficial de la Generalitat Valenciana, abans de la resolució de la concessió, sense que aquesta publicitat implique l'obertura de termini per a presentar noves sol·licituds, ni l'inici de nou còmput de termini per a resoldre. No serà necessària aquesta publicació per a establir el repartiment del crèdit sobrant d'acord amb els criteris que ja s'han fixat en els apartats 4, 5 i 6 d'aquest resolc, per no haver-hi cap variació en el crèdit consignat en la línia pressupostària corresponent.  
  
  
Tercer. Entitats beneficiàries  
Podran ser entitats beneficiàries d'aquestes subvencions aquelles previstes en les bases reguladores, sempre que complisquen amb els requisits fixats en aquestes i amb el que addicionalment es dispose en els annexos d'aquesta convocatòria.  
  
Quart. Terminis i forma de presentació de les sol·licituds  
1. El termini de presentació de sol·licituds d'aquest procediment, en què la concessió és en règim de concurrència competitiva, serà de vint dies hàbils a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
Només s'admetran les sol·licituds que s'hagen gravat en la seu electrònica de la Generalitat abans de les 24.00 hores de l'últim dia del termini de presentació.  
2. La presentació de les sol·licituds es farà d'acord amb el que estableix l'article 8 de les bases reguladores.  
3. La sol·licitud s'haurà de fer mitjançant un formulari d'ompliment electrònic, i és obligatòria la presentació en línia segons estableix el resolc desé. La presentació mitjançant el certificat electrònic de signatura corresponent al qual s'al·ludeix en l'esmentat resolc desé comporta la signatura de la sol·licitud i dels seus diferents annexos.  
4. La sol·licitud haurà d'incloure la declaració responsable relativa al compliment per part de l'entitat sol·licitadora dels requisits a què fa referència l'article 5 de les bases reguladores. La presentació de la declaració responsable faculta l'Administració per a verificar en qualsevol moment la veracitat de les dades declarades.  
5. Juntament amb el formulari electrònic de sol·licitud degudament omplit, l'entitat sol·licitadora haurà d'adjuntar, en el termini indicat en l'apartat 1, la següent documentació, que es considerarà part integrant i contingut mínim de la sol·licitud, a l'efecte del que disposa l'article 8.1 de les bases reguladores:  
5.1. Documentació tècnica:  
5.1.1 Memòria descriptiva del projecte segons els models normalitzats disponibles en la pàgina web de l'AVI http://innoavi.es/actuaciones-proyectos/  
A fi d'efectuar el pagament a compte després de cada fase de justificació a què es refereix el resolc seté, la memòria descriptiva haurà d'indicar de manera expressa el resultat del projecte que es pretén obtindre en cadascuna de les fases de justificació, especificant per anualitats el pressupost en què se'n preveu l'execució.  
Les despeses previstes en el projecte objecte d'ajuda hauran de ser realitzades en cadascun dels anys per als quals es concedisca l'ajuda, tal com establisca la resolució de concessió.  
L'absència de descripció detallada del contingut de la memòria o del pressupost del projecte implicarà, en funció de la seua naturalesa, una menor puntuació en l'avaluació del projecte, la reducció del pressupost presentat o, fins i tot, la denegació de l'ajuda sol·licitada.  
El pressupost subvencionable corresponent a les actuacions executables durant 2021 serà, com a mínim, el 10 % del cost subvencionable total del projecte en totes les seues anualitats; així mateix, el pressupost subvencionable corresponent a les actuacions executables durant els exercicis 2021 i 2022 serà, com a mínim, el 50 % del cost subvencionable total del projecte en totes les seues anualitats.  
Després de la revisió del contingut de la memòria tècnica presentada per l'entitat sol·licitadora, l'AVI podrà limitar la seua consideració d'un projecte pluriennal com a anual, modificar la distribució per anualitats del pressupost elegible dels projectes presentats a l'objecte tant que es complisca el requisit percentual indicat en el paràgraf anterior com, si és el cas, que siga necessari per a aconseguir una adequada distribució pressupostària de les ajudes que es concedisquen, fins i tot fora d'aquests percentatges, amb la finalitat de subjectar-se al crèdit disponible, d'acord amb el procediment previst en l'art. 61 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
5.1.2 En cas que l'entitat sol·licitadora siga un organisme de recerca i les activitats desenvolupades en l'àmbit del projecte tinguen caràcter no econòmic, segons el que disposa l'apartat 2, epígraf 19, del Marc comunitari sobre ajudes estatals a la recerca, desenvolupament i innovació (DO C 198,27.6.2014. DOUE 27.06.2014), sense consistir en l'oferta de béns i serveis en cap mercat, haurà d'adjuntar-se junt amb la sol·licitud de declaració expressa del representant legal de l'entitat sol·licitadora que el projecte no té caràcter econòmic.  
  
5.1.3 En cas d'entitats beneficiàries i projectes no previstos en l'apartat anterior i per als programes i línies que s'indiquen a continuació, haurà d'adjuntar-se junt amb la sol·licitud d'ajuda una declaració expressa del representant legal de l'entitat sol·licitadora de les ajudes de minimis sol·licitades i rebudes en l'exercici fiscal en curs, així com de les rebudes durant els dos exercicis fiscals anteriors:  
- Promoció del talent en totes les seues línies  
- Impuls a la compra pública innovadora (CPI) L1 Foment dels projectes d'R+D+i quan la seua tipologia corresponga a innovació de producte i L2. Impuls de la demanda de licitacions de productes i serveis innovadors.  
- Accions complementàries d'impuls i enfortiment de la innovació  
  
5.1.4 En cas de grans empreses (d'acord amb la definició prevista en l'article 3 de les bases reguladores) per a l'execució de projectes dels programes d'impuls de la compra pública innovadora en la seua línia L1. Foment dels projectes d'R+D+i destinats a la compra pública d'innovació, projectes estratègics en cooperació i de consolidació de la cadena de valor empresarial ?excloent-ne els projectes la tipologia dels quals siga d'innovació de producte, definits d'acord amb l'esmentat article 3 d'aquestes bases?, informe justificatiu que demostre l'efecte incentivador de l'ajuda sol·licitada en els termes establits en la disposició addicional tercera de les bases reguladores.  
  
5.1.5 Documentació addicional que, si és el cas, s'indique per a cada actuació en l'annex corresponent d'aquesta convocatòria.  
5.2. Documentació juridicoadministrativa:  
5.2.1 En el cas d'entitats sol·licitadores no inscrites en el Registre Mercantil:  
- Estatuts o documentació acreditativa de la constitució de l'entitat sol·licitadora.  
- Document acreditatiu de poders per a actuar com a representant legal de l'entitat que sol·licita l'ajuda.  
No caldrà aportar la documentació anterior quan ja estiga en poder de l'AVI, sempre que es mantinga vigent des de l'última presentació i així es declare pel representant legal de l'entitat sol·licitadora.  
  
5.2.2 Declaració expressa de no haver rebut subvencions concurrents, ajudes, ingressos o recursos públics o privats que pogueren afectar la compatibilitat per a les mateixes actuacions objecte d'ajuda.  
6. En el cas d'entitats sol·licitadores inscrites en el Registre Mercantil, la signatura de la sol·licitud comporta l'autorització a l'òrgan gestor per a obtindre informació del registre esmentat per a la comprovació relativa a la personalitat jurídica de l'entitat sol·licitadora i dels poders del signant per a actuar com a representant legal d'aquesta. No obstant això, l'AVI, quan no puga recaptar-los, podrà requerir a l'entitat sol·licitadora la presentació de documents per a aquesta comprovació.  
7. La signatura de la sol·licitud comporta l'autorització a l'òrgan gestor per a obtindre els certificats que ha d'emetre l'Agència Estatal d'Administració Tributària, la Tresoreria General de la Seguretat Social i la conselleria competent en matèria d'hisenda o tributs que acrediten el compliment per l'entitat sol·licitadora de les seues obligacions tributàries i amb la Seguretat Social. No obstant això, en cas d'oposició expressa a aquesta autorització en la sol·licitud, aquells que sol·liciten aquestes subvencions podran acreditar directament el compliment de les obligacions esmentades mitjançant l'aportació de les certificacions corresponents.  
8. En cas de presentar-se sol·licituds que no s'hagen omplit aportant tota la informació que es requereix i/o no haver adjuntat tota la documentació establida en la convocatòria, l'òrgan instructor ha de requerir l'interessat, a través dels mitjans establits en el resolc desé, perquè, en el termini de deu dies hàbils, esmene la falta o aporte els documents preceptius, amb indicació que, si no ho fa, es considerarà que desisteix de la seua petició, amb una resolució prèvia i d'acord amb el que preveuen els articles 68 i 21 de la Llei 39/2015, d'1 d'octubre, del procediment administratiu comú de les administracions públiques. Es podrà requerir la informació que siga necessària per a poder comprovar la documentació exigida.  
9. En cas que una mateixa entitat sol·licitadora presente diverses sol·licituds per a un mateix projecte, únicament es considerarà vàlida l'última presentada en termini. Quan l'annex corresponent d'aquesta convocatòria preveja la impossibilitat de presentar més d'una sol·licitud sobre projectes diferents, en cas de presentar-se'n més d'una, solament es considerarà vàlida l'última sol·licitud presentada en termini.  
  
Cinqué. Òrgans d'instrucció i resolució del procediment de concessió  
1. Els òrgans d'instrucció per a cadascuna de les ajudes convocades, als quals els correspon, d'acord amb l'article 24.3 de la Llei 38/2003, de 17 de novembre, general de subvencions, les facultats de petició de tots els informes que estimen necessaris, així com l'avaluació de les sol·licituds i la fase de preavaluació per a verificar el compliment de les condicions imposades per a adquirir la condició de beneficiari de la subvenció, són els que s'indiquen a continuació:  
2. En cas que diverses sol·licituds tinguen la mateixa puntuació, s'ha de procedir a resoldre l'empat tenint en compte les sol·licituds que hagen obtingut major puntuació en els criteris d'avaluació indicats en l'annex corresponent i considerats, per a dirimir l'empat, en el següent ordre: a, b, c i d.  
Si persisteix l'empat, per a la resolució s'ha de tindre en compte l'ordre de registre d'entrada de la sol·licitud.  
3. Es podran sol·licitar tots els informes que s'estimen necessaris per a resoldre el procediment de concessió. Referent a això, les sol·licituds podran ser objecte d'informes tècnics de valoració cientificotècnica i, si és el cas, economicofinancera, que podran realitzar-se per persones o empreses expertes independents, per comissions tècniques de persones expertes o per agències d'avaluació.  
4. La comissió d'avaluació podrà ser assistida per persones expertes que tinguen un perfil professional o competència tècnica d'acord amb la matèria objecte de l'ajuda.  
5. Podrà haver-hi tantes comissions d'avaluació com programes o línies d'actuació s'estableixen en aquesta convocatòria.  
6. Intensitat de l'ajuda El criteri que cal seguir en primer terme per la comissió avaluadora, per a concretar en la seua proposta de resolució el percentatge d'intensitat de l'ajuda, és el d'aplicar als projectes, per rigorós ordre decreixent en la puntuació obtinguda, el major percentatge d'intensitat permés en funció del programa d'ajuda de què es tracte fins a esgotar la disponibilitat pressupostària, sense perjudici que s'aplique un percentatge inferior a l'últim dels projectes fins a esgotar el crèdit pressupostat.  
No obstant això, davant de l'existència de projectes aprovats que no puguen ser subvencionats per falta de disponibilitat pressupostària, a fi d'aconseguir un major nombre de projectes subvencionats, sempre que aquests tinguen la qualitat suficient i així es considere convenient per la comissió, es podrà proposar la minoració del percentatge d'intensitat dels projectes que se subvencionen quan es considere que aquesta minoració no afecta la viabilitat dels projectes.  
Amb aquesta finalitat, també es pot valorar l'aplicació d'uns percentatges d'intensitat diferents en funció del tipus de cost subvencionable, així com de l'anualitat corresponent i, a més, podrà minorar-se, si així es considera oportú, el percentatge d'intensitat de l'ajuda per a aquells projectes que ja hagen rebut ajudes en convocatòries anteriors d'aquesta agència per al mateix programa, i que en el cas del Programa de promoció del talent no estarà referit als projectes, sinó a les entitats, en funció, així mateix, del nombre d'exercicis en els quals ja haja rebut ajudes en la mateixa línia de subvenció dins d'aquest programa.  
  
7. Per a la resolució del procediment de concessió i la seua notificació, caldrà ajustar-se al que estableix l'article 13 de les bases reguladores.  
La resolució de concessió es publicarà en el web de l'AVI i la notificació individualitzada a les entitats beneficiàries amb les seues condicions particulars s'ha de dur a terme a través dels mitjans electrònics que estableix el resolc desé.  
L'obtenció de l'ajuda implica l'acceptació de la inclusió de les entitats beneficiàries en la llista d'operacions que es publica en el portal de la Direcció General de Fons Comunitaris del Ministeri d'Hisenda, amb el contingut previst en l'apartat 1 de l'annex XII i l'article 115.2 del Reglament (UE) núm. 1303/2013, del Parlament Europeu i del Consell, de 17 de desembre de 2013, que pot consultar-se en l'adreça web: https://www.dgfc.sepg.hacienda.gob.es/sitios/dgfc/es-es/lofeder1420/porfeder/paginas/inicio.aspx  
8. Les resolucions dels procediments de concessió de les subvencions posen fi a la via administrativa. Contra aquestes es podrà interposar, potestativament, recurs de reposició o bé recurs contenciós administratiu.  
9. Segons l'article 20 de la Llei 38/2003, de 17 de novembre, general de subvencions, les ajudes concedides es publiquen en la Base de dades Nacional de Subvencions (BDNS) amb indicació de la convocatòria, el programa i crèdit pressupostari al qual s'imputen, entitat, quantitat concedida i objectiu o finalitat de la subvenció.  
  
10. L'òrgan concedent podrà elaborar una guia de l'avaluador d'ús i coneixement intern, a fi d'unificar criteris d'avaluació, sempre ajustant-se a les pautes i criteris establits tant en les bases reguladores d'aquestes ajudes com en aquesta convocatòria.  
  
Sisé. Modificació de la resolució de concessió  
1. La modificació de la resolució de concessió s'ha d'ajustar al que estableix l'article 14 de les bases reguladores. El termini màxim per a efectuar la sol·licitud de modificació és de dos mesos abans de la data de finalització de l'exercici en el qual es fa la sol·licitud de modificació.  
  
2. S'autoritzen, sense necessitat de sol·licitar-ho ni d'una resolució expressa, modificacions en la distribució de les despeses subvencionables que figuren en la resolució de concessió que suposen variacions, per a cada cost subvencionable, d'un màxim del 20 % de l'import que indica la resolució esmentada. Quan aquest siga el cas, les minoracions de les despeses subvencionables amb execució inferior a la prevista es compensaran amb els increments de les que hagen tingut una execució superior, sempre que no s'altere l'import total de l'ajuda ni l'objecte previst en el projecte.  
No s'admetrà aquesta compensació automàtica quan afecte les despeses de personal i, si és el cas, els costos indirectes amb altres despeses subvencionables.  
Les modificacions indicades en aquest apartat 2 hauran de detallar-se i justificar-se en la memòria tècnica prevista en l'apartat 4.1 del resolc seté.  
3. Per als casos previstos en els apartats anteriors, no s'admet la modificació de la resolució de concessió o la compensació en la distribució de les despeses subvencionables que figuren en la resolució de concessió que afecte la distribució dels imports totals assignats a les diferents anualitats.  
  
Seté. Període d'execució del projecte, forma i termini de justificació de les ajudes  
1. En virtut de la disposició addicional quarta de les bases reguladores, podran tindre abast plurianual, amb una duració màxima de tres exercicis pressupostaris, els projectes per als quals se sol·licite ajuda en els programes i actuacions convocats per aquesta resolució, sempre que així es faça constar en la corresponent memòria descriptiva del projecte a què fa referència el resolc quart, apartat 5.1.1. Per tant, els projectes podran tindre una duració anual.  
2. Període d'execució del projecte: Les despeses previstes en l'actuació objecte de subvenció hauran d'efectuar-se en les dates que s'indiquen a continuació:  
3. Terminis de justificació del projecte:  
Les entitats beneficiàries d'ajudes hauran de presentar la documentació justificativa d'execució del projecte en, com a màxim, tres fases en les dates que s'indiquen a continuació:  
- En la primera fase de justificació, la documentació justificativa s'ha de presentar, com a màxim, l'1 d'octubre de 2021, excepte els justificants dels pagaments de les quotes a la Seguretat Social corresponents a 2021, que han de ser ingressats per l'entitat beneficiària amb posterioritat a la data límit esmentada, que s'han de presentar en la segona fase de justificació.  
- En la segona fase de justificació, la documentació justificativa s'ha de presentar, com a màxim, l'1 de juliol de 2022, excepte els justificants dels pagaments de les quotes a la Seguretat Social corresponents a 2022, que han de ser ingressats per l'entitat beneficiària amb posterioritat a la data límit esmentada, que es presenten en la tercera fase de justificació.  
- En la tercera fase de justificació, la documentació justificativa s'ha de presentar, com a màxim, el 2 d'octubre de 2023, excepte els justificants dels pagaments de les quotes a la Seguretat Social corresponents a 2023, que han de ser ingressats per l'entitat beneficiària amb posterioritat a la data límit esmentada, que s'han de presentar, com a màxim, el dia 9 de gener de 2024.  
4. La justificació s'ha de fer mitjançant el sistema de compte justificatiu amb aportació d'informe d'auditor, per cada fase de justificació, previst en l'article 74 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, que ha de contindre la següent informació:  
4.1. Memòria tècnica d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- La memòria tècnica justificativa de la primera i segona fase de justificació ha d'incloure una descripció del seguiment i avanç del projecte executat; en el cas de la tercera fase de justificació, aquesta memòria ha de contindre les activitats realitzades i els resultats obtinguts corresponents a tot el període d'execució del projecte.  
4.2. Memòria econòmica justificativa del cost de les activitats realitzades, que ha de contindre:  
4.2.1 Relació detallada de les despeses i inversions de l'activitat, amb identificació del creditor i del document, l'import, la data d'emissió i la data de pagament, en què han de constar de manera diferenciada, en cada fase de justificació, les despeses i inversions per anualitats, de manera que quede separada en funció de l'anualitat de la qual es tracte per a la imputació pressupostària correcta a l'anualitat per a la qual va ser concedit el crèdit. Si és procedent, una relació de les quantitats pressupostades inicialment i les desviacions produïdes.  
La tercera fase de justificació no pot contindre despeses i inversions de l'anualitat 2021.  
4.2.2 Les factures o els documents de valor probatori equivalent en el tràfic jurídic mercantil o amb eficàcia administrativa que s'incorporen en la relació a què fa referència el paràgraf anterior, i la documentació acreditativa del pagament.  
En cas d'universitats públiques, el Consell Superior d'Investigacions Científiques, entitats sense ànim de lucre del sector públic instrumental i ens sense ànim de lucre de les entitats locals, la documentació acreditativa del pagament a què fa referència el paràgraf anterior podrà ser substituïda per una certificació del representant legal de l'entitat que les despeses i inversions de l'activitat han sigut pagades íntegrament i que la documentació original acreditativa del pagament efectuat es troba en les dependències d'aquesta, sense perjudici que l'auditor, per a l'elaboració del seu informe, haja de comprovar l'existència dels documents acreditatius del pagament segons l'Ordre EHA/1434/2007 esmentada en el punt 5.3.  
Seran subvencionables les despeses en què s'incórrega en l'execució del projecte sempre que la data del justificant de despesa estiga compresa en el període d'execució d'aquest, indicat en l'apartat tercer.  
  
Els documents de pagament emesos per l'entitat beneficiària poden tindre data de venciment posterior al període d'execució del projecte que es justifica, sempre que aquesta data estiga compresa dins del termini concedit per a presentar la documentació justificativa indicada en l'apartat quatre.  
En l'execució dels projectes s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjudici de les normes de comptabilitat nacional, que permeta identificar les transaccions relacionades, de la nota d'intervenció comptable de l'ajuda concedida, de les despeses i inversions del projecte, de l'eixida de fons per a pagar aquestes despeses i inversions i de la recepció dels béns finançats.  
4.2.3 Quan l'import de la despesa subvencionable supere les quanties establides per al contracte menor en la normativa bàsica de contractació del sector públic vigent (això és, de quanties igual o superiors (IVA exclòs) a 40.000 euros quan es tracte de contractes d'obres, o 15.000 euros en el cas de contractes de subministraments o serveis, segons l'article 118.1 de la Llei 9/2017, de 8 de novembre, de contractes del sector públic), l'entitat beneficiària haurà de presentar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, llevat que per les seues especials característiques no hi haja en el mercat suficient nombre d'entitats que el presten o subministren.  
En cas que, per les seues especials característiques, no hi haja en el mercat suficient nombre d'entitats que els presten o subministren, haurà d'aportar-se un informe que motive les especials característiques que comporten que no hi ha en el mercat suficient nombre d'entitats que presten o subministren el bé o servei.  
L'elecció entre les ofertes presentades, que hauran d'aportar-se en la justificació, s'ha de dur a terme conforme a criteris d'eficiència i economia, i ha de justificar-se expressament en una memòria l'elecció quan no recaiga en la proposta econòmica més avantatjosa.  
No eximeix de l'obligació de la sol·licitud de les tres ofertes el fet de comptar amb proveïdors homologats, el fet que es tracte de proveïdors habituals o la proximitat del proveïdor a l'entitat sol·licitadora.  
  
No obstant això, quan l'entitat beneficiària siga un organisme sotmés a la legislació sobre contractes del sector públic i l'import de la despesa subvencionable supere les quanties establides per al contracte menor en la normativa bàsica de contractació del sector públic vigent, l'entitat beneficiària es regirà pel que es disposa en aquesta normativa i haurà d'ajustar la seua contractació als procediments que s'hi estableixen i, especialment, la disposició addicional 54a de la Llei 9/2017, de 8 de novembre, de contractes del sector públic. En aquest cas, l'entitat beneficiària haurà de presentar una còpia de l'expedient del procediment de contractació que s'ha seguit. No obstant això, aquesta còpia de l'expedient de contractació es podrà substituir per una certificació de la persona que assumisca la representació legal de l'entitat que acredite que s'ha complit el procediment legalment previst en la normativa de contractació del sector públic.  
4.2.4 En relació amb les despeses de serveis externs, haurà de presentar-se la següent justificació documental acreditativa:  
Còpia dels informes, els estudis o les memòries resultants dels treballs que haja dut a terme el proveïdor extern. En cas que els treballs no es concreten en un informe que justifique la despesa, haurà de presentar-se la documentació equivalent que demostre la prestació del servei (com ara les actes de reunions, un informe del proveïdor amb els detalls de les actuacions executades, els resultats d'assajos i proves de laboratori, la tipologia de les tasques d'enginyeria i disseny fetes, les publicacions, el material divulgatiu de promoció i difusió, etc.).  
  
4.2.5. Declaració expressa de no haver rebut subvencions concurrents, ajudes, ingressos o recursos públics o privats que pogueren afectar la compatibilitat per a les mateixes actuacions objecte d'ajuda.  
4.2.6 En cas d'aplicació del reglament de minimis, declaració expressa de les ajudes de minimis sol·licitades i rebudes en l'exercici fiscal en curs, així com de les que s'han rebut durant els dos exercicis fiscals anteriors.  
4.2.7 Justificació gràfica de l'actuació objecte de l'ajuda que acredite que aquesta s'ha dut a terme d'acord amb les especificacions i condicions establides en la resolució de concessió i que responga a les factures referides en l'apartat 5.2.2.  
4.2.8 Acreditació del compliment de les normes de publicitat de l'ajuda rebuda exigides en el resolc onzé.  
4.3. Informe elaborat per una persona física o jurídica auditora de comptes inscrita en el Registre Oficial d'Auditors de Comptes, en el qual s'han de detallar les comprovacions que s'han fet i cal fer constar tots els fets o les excepcions que pogueren suposar un incompliment de les entitats beneficiàries de la normativa aplicable o de les condicions imposades per a percebre la subvenció. La persona auditora de comptes que duga a terme la revisió del compte justificatiu s'haurà d'ajustar al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la Llei 38/2003, de 17 de novembre, general de subvencions.  
  
L'entitat beneficiària està obligada a posar a la disposició de l'auditoria tots els llibres, registres i documents que se li sol·liciten per a revisar-los, així com a conservar-los per a les actuacions de comprovació i control que preveja la legislació vigent. Si escau, haurà de confeccionar i facilitar-li la declaració que continga una relació detallada d'altres subvencions, ajudes, ingressos o recursos que hagen finançat l'activitat subvencionada, amb la indicació de l'import, la procedència i l'aplicació.  
5. No es consideren despeses subvencionables de personal les següents:  
- Les hores extraordinàries, els pagaments per beneficis en el cas que el període de meritació no estiga dins del termini d'execució del projecte; els pagaments en espècie; les vacances no efectuades; les dietes; el plus de transport; les despeses de locomoció; les indemnitzacions per suspensions, acomiadaments, cessaments o finalitzacions de contracte; les percepcions per matrimoni.  
- Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements de quantia i quantitat) no seran subvencionables, excepte que estiguen previstos en el conveni col·lectiu, en el contracte de la persona o en la normativa reguladora de l'entitat beneficiària.  
  
6. La forma de justificació haurà de realitzar-se a través dels mitjans electrònics establits en el resolc desé.  
7. L'òrgan concedent podrà elaborar instruccions de justificació aclaridores, que despleguen el que estableixen les bases reguladores i aquesta convocatòria. Aquestes instruccions es faran públiques en el web de l'AVI.  
  
Huité. Pagament de l'ajuda  
1. El pagament de l'ajuda s'ha d'efectuar amb justificació prèvia de la realització del projecte per al qual es va concedir d'acord amb la sol·licitud presentada i en els termes establits en la resolució de concessió. S'acceptaran els pagaments a compte després de la comprovació de la presentació de cada documentació justificativa d'execució dels projectes en els terminis als quals es refereix l'apartat 3 del resolc seté d'aquesta convocatòria. El pagament a compte haurà d'estar adaptat al ritme d'execució de l'actuació, i s'ha d'abonar per quantia equivalent a la justificació presentada per l'entitat beneficiària, dins dels termes de la resolució de concessió.  
2. No podrà fer-se el pagament de l'ajuda mentre no s'haja verificat que l'entitat beneficiària està al corrent en el compliment de les obligacions tributàries i davant de la Seguretat Social.  
3. L'ús de la figura de bestretes i garanties s'ha d'ajustar al que estableixen els apartats 2 i 3 de l'article 16 de les bases reguladores. El pagament de les bestretes s'efectua si la Llei de pressupostos de la Generalitat, o una altra norma, ho estableix.  
4. En cas d'haver de procedir a la devolució de diners rebuts, sense perjudici de la tramitació del procediment de reintegrament per l'entitat concedent, la persona perceptora pot procedir abans d'aquest a efectuar per iniciativa pròpia la devolució voluntària, segons el que es preveu en l'article 90 del Reglament que desplega la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
La devolució voluntària s'ha d'efectuar per mitjà de transferència bancària amb comunicació prèvia d'aquest extrem per part de la persona beneficiària a l'Agència Valenciana de la Innovació, que ha de proporcionar les dades necessàries per a fer-la efectiva.  
5. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, general de subvencions.  
6. L'incompliment total de l'objectiu per al qual es va concedir l'ajuda serà causa de la pèrdua total del dret al cobrament d'aquesta.  
En el supòsit d'incompliment parcial i sempre que almenys el compliment s'aproxime de manera significativa al compliment total i quede acreditada la satisfacció dels compromisos adquirits, es tramitarà, si és el cas, el corresponent expedient de minoració parcial que haurà de respondre al principi de proporcionalitat, i ajustar-se, si és procedent, a les instruccions aprovades per la Vicepresidència Executiva de l'AVI per les quals es fixen criteris de graduació, ajustats al principi de proporcionalitat, amb independència de la pèrdua del dret al cobrament per les quantitats no justificades.  
7. A l'efecte d'entendre aconseguida l'aproximació de manera significativa al compliment total, esmentada en l'apartat anterior, és requisit imprescindible que la despesa mínima que les entitats beneficiàries han d'haver realitzat i justificat correctament siga almenys d'un 70 % de la despesa considerada subvencionable en la pertinent resolució de concessió, excepte en els casos en què el beneficiari justifique adequadament que la menor despesa en l'execució del projecte no afecta els resultats obtinguts i la correcta realització de la finalitat de l'ajuda.  
8. Es produirà la pèrdua total del dret al cobrament de l'ajuda quan es pose de manifest l'incompliment dels requisits de les entitats beneficiàries establits en el títol II de les bases reguladores, així com en aquesta convocatòria.   
9. L'incompliment dels requisits que han de complir els projectes, fixats tant en les bases reguladores com en els corresponents annexos d'aquesta convocatòria, comportarà la pèrdua total del dret al cobrament de l'ajuda.  
No obstant això, en cas que el requisit incomplit siga el de no haver justificat el cost elegible mínim exigit en la convocatòria per a aquesta mena de projecte, s'ha de minorar sobre la quantitat que s'haja de pagar, un percentatge igual a la meitat del percentatge que s'ha deixat de justificar, excepte en els casos en què el beneficiari justifique adequadament que la menor despesa en l'execució del projecte no afecta els resultats obtinguts i la correcta realització de la finalitat de l'ajuda.  
Igualment, s'ha d'aplicar el que disposa el paràgraf anterior en els casos en els quals l'incompliment del requisit del projecte siga el de l'exigència de la intervenció dels organismes de recerca en un percentatge mínim dels costos elegibles.  
Una altra excepció al que preveu el primer paràgraf d'aquest apartat és que s'aplica la regla prevista en l'annex d'aquesta convocatòria per al Programa de promoció del talent, quant a l'incompliment del requisit relatiu al manteniment dels nivells d'ocupació en l'empresa.  
  
10. La no aportació de les tres ofertes en els casos previstos en l'article 31.3 de la Llei 38/2003, de 17 de novembre, general de subvencions, significarà la minoració de l'ajuda en la quantia que resulte de multiplicar l'import que excedisca del llindar per damunt del qual ja no es considera contracte menor per la normativa vigent en matèria de contractació del sector públic per la intensitat de l'ajuda concedida.  
No obstant això, per a les entitats que, per la seua naturalesa i règim jurídic, hagen d'ajustar el procés d'adjudicació de les seues contractacions a la normativa del sector públic esmentada, l'incompliment d'aquesta suposarà la minoració de tot l'import de la contractació efectuada.  
  
Nové. Comprovació i control de les ajudes  
1. L'AVI ha de comprovar la justificació adequada de la subvenció, la realització de l'activitat o el compliment de la finalitat que determinen la concessió.  
2. La comprovació administrativa de la documentació aportada per a la justificació de l'ajuda, així com de l'efectiva realització material de l'activitat i compliment de la finalitat d'aquesta, s'ha de dur a terme en els termes que estableix el pla general de control que haurà de ser aprovat per l'òrgan concedent amb caràcter previ a la seua execució, segons el que estableix l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. El percentatge mínim d'ajuda que s'ha de controlar no pot ser inferior al 25 % del crèdit total pagat en cadascun dels programes convocats.  
El pla general de control de subvencions serà publicat en el portal de transparència de l'AVI en l'adreça https://innoavi.es/es//grupos/contractes\_convenis\_i\_subvencions/archivos/  
3. L'AVI podrà contractar les persones o empreses expertes que estime necessàries per a dur a terme les actuacions oportunes de verificació i control de l'aplicació de la subvenció.  
4. Les entitats beneficiàries de les subvencions hauran de sotmetre's a les actuacions de control que l'AVI considere necessàries, així com a les de control que corresponguen a la Intervenció General de la Generalitat, a la Sindicatura de Comptes o a altres òrgans competents estatals o comunitaris en l'exercici de les atribucions de verificació i control de les operacions cofinançades pel FEDER que tinguen atribuïdes.  
  
  
Desé. Comunicacions electròniques  
La presentació de documentació per part de les entitats sol·licitadores i potencials beneficiàries de les ajudes relativa a la sol·licitud i justificació d'aquestes, així com a qualsevol altre tràmit o comunicació relacionat amb el procediment d'aquesta convocatòria, s'ha de fer utilitzant els mitjans electrònics establits per l'AVI a través de la seua pàgina web http://innoavi.es/actuaciones-proyectos.  
El certificat electrònic de signatura per a la presentació de sol·licituds, declaracions responsables o comunicacions, interposició de recursos, desistiment d'accions o renúncia a drets, així com les esmenes d'aquests tràmits que, si és procedent, siguen requerides, haurà de complir els següents requisits:  
a) Ser un certificat de la mateixa persona jurídica interessada (segell electrònic d'entitat/òrgan) o, si és el cas, de persona física que actue com a representant legal amb la capacitat necessària per a efectuar el tràmit corresponent. En cas de presentar-se per un tercer, haurà d'inscriure's en el Registre de representants de l'ACCV en https://www.accv.es/servicios/registro-de-representantes, o bé adjuntar la corresponent autorització d'apoderament signada mitjançant certificat electrònic de la persona jurídica o pel representant legal de l'entitat, disponible en http://innoavi.es/actuaciones-proyectos o document equivalent.  
  
b) Correspondre a algun dels certificats digitals admesos en la seu electrònica de la Generalitat Valenciana la consulta dels quals pot realitzar-se en l'adreça: https://sede.gva.es/es/web/sede\_electronica/sede\_certificados  
Així mateix, les comunicacions que l'AVI faça a l'entitat sol·licitadora o beneficiària han de ser a través de la carpeta ciutadana del punt d'accés general de la Generalitat Valenciana en l'adreça web https://www.tramita.gva.es/cdc/aplicacio/inicia.html'idioma=es  
L'AVI podrà limitar la grandària i el format dels fitxers electrònics que hagen d'annexar-se en les comunicacions electròniques.  
  
Onzé. Difusió i publicitat de les ajudes rebudes  
1. Les entitats beneficiàries hauran d'incorporar en totes les actuacions de comunicació, difusió i publicitat de l'actuació objecte de subvenció:  
- el logotip de l'AVI, així com l'emblema de la Unió Europea seguint les característiques tècniques que recullen el capítol II i l'annex II del Reglament d'execució (UE) núm. 821/2014, de 24 de juliol,  
  
- referència al fet que l'actuació subvencionada s'ha desenvolupat amb una ajuda FEDER, amb el següent text: «Projecte cofinançat per la Unió Europea a través del Programa operatiu del Fons Europeu de Desenvolupament Regional (FEDER) de la Comunitat Valenciana 2014-2020».  
Tot això segons les especificacions detallades en el web de l'AVI http://innoavi.es/actuaciones-proyectos/  
Les mesures d'informació i comunicació que han d'adoptar les entitats beneficiàries per a l'adequada publicitat del finançament dels projectes són les següents:  
- Indicar en els contractes laborals i de serveis, portades de documents, pantalles de presentació de pàgines web, informes de resultats i conclusions, comunicacions, fotografies d'esdeveniments i certàmens, publicacions, ponències, material promocional i activitats de difusió del projecte per qualsevol mitjà, que l'actuació ha sigut finançada per l'AVI i la Unió Europea a través del FEDER.  
- Col·locar un cartell amb informació sobre el projecte (d'una grandària mínima d'A3), en el qual es faça esment de l'ajuda financera de l'AVI i la Unió Europea a través del FEDER, en un lloc visible per al públic.  
- Dur a terme una breu descripció del projecte en la pàgina web de l'entitat beneficiària amb els seus objectius i resultats i amb esment del suport financer de l'AVI i la Unió Europea a través del FEDER.  
2. Quan l'ajuda es concedisca als organismes de recerca per a realitzar activitats no econòmiques i els resultats no siguen susceptibles de protecció de drets de propietat industrial o intel·lectual, les entitats beneficiàries hauran de publicar una versió digital de les publicacions que resulten de les actuacions finançades en accés obert, sense perjudici dels acords de transferència a tercers dels drets sobre les publicacions, seguint el que disposa l'article 37 de la Llei 14/2011, d'1 de juny, de la ciència, la tecnologia i la innovació.  
  
3. Els materials de difusió dels resultats de l'actuació han d'evitar qualsevol imatge discriminatòria de la dona i fomentar la igualtat i la pluralitat de rols. Així mateix, s'haurà d'evitar l'ús d'un llenguatge sexista.  
  
  
Dotzé. Concurrència i compatibilitat d'ajudes  
Les ajudes regulades en aquesta convocatòria són incompatibles amb altres subvencions, ajudes, ingressos o recursos per als mateixos costos subvencionables, procedents de qualsevol administració o ens públics o privats, estatals, de la Unió Europea o d'organismes internacionals.  
  
Tretzé. Protecció de dades  
1. La participació en aquesta convocatòria comportarà el tractament de dades de caràcter personal, per part de l'Agència Valenciana de la Innovació, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals, i el Reglament (UE) 2016/679 del Parlament Europeu i del Consell, de 27 d'abril de 2016, amb la finalitat de procedir a la tramitació de la subvenció sol·licitada, així com per a atendre les obligacions legals de publicitat i transparència a què se subjecta aquesta agència, tot això pel temps indispensable que exigisca la normativa aplicable.  
  
Aquestes dades han de ser incloses en un fitxer per a ser tractades per part d'aquesta entitat, com a titular responsable del fitxer, en l'ús de les funcions pròpies que té atribuïdes i en l'àmbit de les seues competències per norma de rang legal. Visiteu el següent enllaç per a més informació: https://innoavi.es/prot-dades/  
2. Drets de les persones interessades.  
a) Les persones interessades tenen dret a sol·licitar l'accés a les seues dades personals, la rectificació o supressió d'aquestes, la limitació del seu tractament, l'oposició i la portabilitat de les dades contactant amb aquesta agència a través del correu electrònic: xpaz.jdb@nlv.nq o per mitjà de correu ordinari, així com personant-se en algun dels centres de treball d'aquesta entitat: (Rambla Méndez Núñez, 41 € 03762 Alacant) o (Plaça de l'Ajuntament, 6 - 46579 València).  
b) Reclamació davant de l'Agència Espanyola de Protecció de Dades. Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible en la pàgina web https://www.aepd.es/  
3. Delegat/ada de protecció de dades.  
Les persones sol·licitadores podran contactar amb qui exercisca la titularitat de la Delegació de Protecció de Dades de la Generalitat Valenciana, a través de correu electrònic: oqr@awt.to o en la següent adreça postal: Passeig de l'Albereda, número 16, 46203 València.  
  
Catorzé. Normativa comunitària aplicable  
Per a les ajudes regulades en aquesta convocatòria, són aplicables les següents disposicions d'àmbit comunitari:  
- Reglament (UE) UE núm. 1303/2013, del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.  
- Reglament delegat (UE) núm. 480/2014 de la comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell.  
- Reglament (UE) núm. 1301/2013, del Parlament Europeu i del Consell, de 17 de desembre de 2013, sobre el Fons Europeu de Desenvolupament Regional i sobre les disposicions específiques relatives a l'objectiu d'inversió en creixement i ocupació, i pel qual es deroga el Reglament (CE) núm. 1080/2006.  
- Reglament d'execució (UE) núm. 821/2014 de la comissió, de 28 de juliol de 2014, pel qual s'estableixen disposicions d'aplicació del Reglament (UE) núm. 1303/2013, del Parlament Europeu i del Consell, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions i el sistema per al registre i l'emmagatzematge de dades.  
- Qualsevol altra derivada de la normativa estatal i comunitària que siga directament d'aplicació.  
Quinzé. Recursos contra la convocatòria  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació davant del jutjat contenciós administratiu competent, d'acord amb el que estableixen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades hi puguen presentar qualsevol altre recurs que estimen pertinent.  
  
Setzé. Facultats de la vicepresidència executiva de l'AVI  
Es faculta la vicepresidència executiva de l'AVI per a dictar les resolucions i instruccions necessàries per al desenvolupament, eficàcia i execució d'aquesta convocatòria; així mateix es faculta la vicepresidència executiva de l'AVI la resolució d'aquelles incidències que pogueren produir-se en relació amb els terminis d'execució i justificació, adequació de les activitats i recursos previstos, ajustos en les partides de despeses, entre altres, així com la interpretació de qualsevol dubte sorgit en aplicació d'aquesta resolució.  
  
Desseté. Entrada en vigor  
Aquesta resolució entrarà en vigor a partir de l'endemà de la publicació del seu extracte en el Diari Oficial de la Generalitat Valenciana.  
  
València, 14 de gener de 2021.- El vicepresident executiu de l'Agència Valenciana d'Innovació: Andrés García Reche.   
  
  
Annexos  
  
Per a totes aquelles disposicions específiques no recollides en els següents annexos, caldrà ajustar-se al que estableixen les bases reguladores.  
  
Annex I  
Valorització i transferència de resultats   
de recerca a les empreses  
  
1. Objectiu  
Promoure i impulsar la valorització, la transferència de tecnologia i coneixement i l'explotació per part de les empreses dels resultats d'R+D generats pels grups de recerca de les universitats i els organismes de recerca. Així mateix, té per objecte la potenciació d'unitats científiques de desenvolupament de tecnologies i difusió del coneixement cap a l'empresa. S'inclou la recerca sanitària, biomèdica i de la salut pública.  
  
  
2. Línies d'ajuda  
Es configuren dues línies d'ajuda amb les següents finalitats:  
Línia 1: Valorització, transferència i explotació per les empreses de resultats d'R+D.   
Desenvolupament de productes, serveis o tecnologies efectuats a partir dels resultats de recerca generats pels grups de recerca del sistema científic valencià perquè arriben a un grau de desenvolupament suficient que permeta que siguen incorporats per les empreses.  
Línia 2: Potenciació d'unitats científiques de desenvolupament de tecnologies i difusió del coneixement cap a l'empresa.  
Suport a la creació de noves estructures en el si d'instituts o grups de recerca, que incorporen personal i els mitjans necessaris per a desenvolupar innovacions a partir del coneixement «aigües amunt» que emana de la recerca dels grups. Aquestes innovacions hauran d'orientar-se al mercat, com a mètode per a acostar el coneixement a l'empresa.  
  
  
3. Entitats beneficiàries  
Podran tindre la consideració d'entitats beneficiàries les que s'inclouen en l'article 23 de les bases reguladores.  
  
4. Requisits de les entitats beneficiàries  
1. Les entitats beneficiàries hauran de tindre la consideració d'organisme de recerca definit segons l'article 3.c de les bases reguladores.  
Addicionalment, quan l'entitat beneficiària siga una entitat privada sense ànim de lucre que duga a terme activitats d'R+D i genere coneixement científic o tecnològic, haurà de tindre definida en els seus estatuts l'R+D com a activitat principal i disposar de mitjans tècnics i humans propis qualificats amb capacitat per a l'execució d'aquestes activitats.  
  
2. Les entitats sol·licitadores han de ser propietàries o copropietàries dels resultats de recerca que es pretén valorar i transferir mitjançant aquesta actuació. Els resultats esmentats no podran ser copropietat d'empreses, ni haver sigut llicenciats o transferits a aquestes, llevat que es tracte de nous desenvolupaments amb aplicacions diferents de les llicenciades o transferides.  
3. En cas que l'entitat sol·licitadora siga copropietària dels resultats de recerca, la suma del percentatge de propietat que li corresponga, més el percentatge d'altres organismes de recerca copropietaris situats a la Comunitat Valenciana, haurà de representar el 25 % o més de la propietat dels resultats de recerca. La gestió dels resultats que es puguen obtindre durant el desenvolupament del projecte serà responsabilitat de l'entitat sol·licitadora.  
4. Un mateix grup, institut o institut mixt de recerca que pertanya a qualsevol entitat únicament podrà presentar la sol·licitud sobre un projecte a la «Línia 2 Potenciació d'unitats científiques de desenvolupament de tecnologies i difusió del coneixement cap a l'empresa».  
  
5. Un mateix grup, institut o institut mixt de recerca que pertanya a qualsevol entitat no podrà sol·licitar simultàniament ajuda a la línia «L1. Valorització, transferència i explotació per les empreses de resultats d'R+D» i a la línia «L2. Potenciació d'unitats científiques de desenvolupament de tecnologies i difusió del coneixement cap a l'empresa» d'aquest programa i viceversa.  
  
5. Tipologia de projectes  
Seran subvencionables els projectes de desenvolupament experimental que comprenguen la creació de prototips, la demostració, l'elaboració de projectes pilot, l'assaig i la validació de productes, processos o serveis nous o millorats, en entorns representatius de condicions reals de funcionament, sempre que l'objectiu principal siga aportar noves millores tècniques a productes, processos o serveis.  
  
6. Requisits dels projectes  
1. Els projectes hauran de contindre activitats de tipus demostratiu que permeten reduir les incerteses sobre la viabilitat tècnica i comercial de la tecnologia desenvolupada i no podran ser finançades activitats de recerca.  
2. Tots els beneficis generats per les activitats de transferència de coneixement a les empreses realitzades per l'organisme de recerca hauran d'invertir-se en activitats primàries d'aquest centre.  
  
3. Les activitats desenvolupades en l'àmbit del projecte han de tindre caràcter no econòmic, segons el que disposa l'apartat 2, epígraf 19, del Marc comunitari sobre ajudes estatals a la recerca, desenvolupament i innovació (DO C 198,27.6.2014. DOUE 27.06.2014), sense consistir en l'oferta de béns i serveis en cap mercat.  
4. A fi d'incrementar la cooperació entre agents del Sistema Valencià d'Innovació, per cada resultat d'R+D que l'entitat sol·licitant pretenga valorar i transferir, serà necessària la participació en el projecte, com a servei extern, de com a mínim un organisme de recerca o centre tecnològic. A l'efecte del còmput anterior, no es tenen en compte els copropietaris dels resultats de recerca que es pretén valorar i transferir.  
  
5. En cas de projectes de la línia 1: Valorització, transferència i explotació per les empreses de resultats d'R+D.  
- únicament s'admet la valorització i transferència d'un resultat de recerca per sol·licitud.  
- el cost elegible del projecte haurà de ser igual o superior a 70.000 euros amb un màxim de 500.000.  
- el nivell de maduresa tecnològica d'inici del projecte haurà de ser igual o superior a TRL4  
6. En cas de projectes de la línia 2: Potenciació d'unitats científiques de transferència de coneixement cap a l'empresa.  
- els projectes hauran de preveure la creació o desenvolupament d'estructures, integrades en l'entitat beneficiària, dirigides a garantir la gestió i el funcionament estable en el temps de la unitat.  
- el cost elegible del projecte haurà de ser igual o superior a 100.000 euros amb un màxim de 500.000.  
7. Serà obligatòria la publicació, difusió i promoció en àmbits empresarials dels resultats directament relacionats amb el projecte.  
  
  
7. Despeses subvencionables  
1. Són despeses subvencionables els conceptes inclosos en l'article 27 de les bases reguladores, amb les limitacions que s'estableixen en el resolc seté, apartat 5.  
2. Les despeses d'inversió en equipament científic i altre material inventariable no poden ser superiors al 30 % del cost subvencionable del projecte, llevat que en la memòria es justifique adequadament la necessitat d'inversió per un import superior.  
3. Quant a les despeses de transport, únicament seran elegibles les despeses de desplaçament en mitjans públics de transport interurbà del personal propi de l'entitat sol·licitant vinculat amb les activitats del projecte. Les despeses que s'imputen han d'estar limitades pels imports que estableix el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris i les seues respectives modificacions. Per a les despeses efectuades a l'estranger, de conformitat amb el que disposa l'article 9 de l'esmentat Decret 24/1997, d'11 de febrer, s'apliquen els límits fixats en el Reial decret 462/2002, de 24 de maig, sobre indemnitzacions per raó del servei o, en defecte d'això, la normativa que el substituïsca o complemente, i es considera classificat com a regla general de grup 2 el personal de l'entitat beneficiària, llevat que s'ajuste expressament per raó del seu lloc o càrrec a un altre dels grups regulats en l'annex I d'aquest reial decret.  
4. El cost màxim subvencionable de l'informe d'auditoria sobre els comptes justificatius de la despesa del projecte és de 1.400 euros per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
5. No té la consideració de despesa subvencionable tant la publicació, difusió o presentació dels resultats del projecte en àmbits científics com l'assistència a congressos o jornades científiques.  
  
6. En concepte de costos indirectes, les entitats beneficiàries podran imputar, sense necessitat d'aportar justificants de despesa, un percentatge de fins al 15 % dels costos directes vàlidament justificats. Els costos indirectes són despeses generals assignades a l'actuació, però que, per la naturalesa que tenen, no poden imputar-se de manera directa. Per a fer-ne el càlcul s'ha de tindre en compte el cost real de les despeses generals comptabilitzades en l'últim exercici tancat ?o, si es tracta d'una entitat nova sense historial financer, segons l'auditoria de l'exercici fiscal en curs, de conformitat amb el certificat d'un auditor extern inscrit en el ROAC- i la proporció entre el cost de personal imputat a l'actuació i el cost total del personal de l'entitat.  
  
8. Intensitat de l'ajuda  
L'ajuda consistirà en una subvenció de fins al 100 % de les despeses subvencionables del projecte.  
  
9. Criteris d'avaluació de sol·licituds  
1. Un projecte només podrà ser secundat quan la puntuació obtinguda en l'avaluació aconseguisca un valor mínim de 50 punts  
2. Es valoren els projectes tenint en compte els criteris següents:  
- Línia 1: Valorització, transferència i explotació per les empreses de resultats d'R+D.  
a) Interés de la tecnologia i potencial d'explotació comercial. Puntuació màxima: 45 punts.  
- Innovació i originalitat del projecte. Fins a 15 punts.  
- Aportació a l'estat de la tècnica. Fins a 5 punts.  
- Proximitat del producte, procés o servei resultat del projecte al mercat potencial.  
Fins a 5 punts.  
- Volum del mercat potencial al qual es dirigeix el producte, procés o servei. Fins a 5 punts.  
- Alineació amb els reptes i solucions identificats pel Comité Estratègic d'Innovació (CEI) de l'AVI que es poden consultar en la pàgina web de l'AVI http://innoavi.es/actuaciones-proyectos/. Fins a 15 punts.  
  
b) Planificació i gestió del projecte. Puntuació màxima: 30 punts.  
   
- Antecedents o actuacions prèvies de recerca de la tecnologia que es valora: Fins a 5 punts.  
- Coherència i idoneïtat dels objectius plantejats en funció del temps disponible, els recursos que s'empren i el pressupost considerat. Fins a 15 punts.  
- Activitats de difusió i transferència a les empreses dels resultats del projecte. Fins a 10 punts.  
c) Qualitat de l'equip de treball que participa en el projecte. Puntuació màxima: Fins a 15 punts.  
- Qualificació i adequació de les persones que participen en l'àrea objecte de desenvolupament. Fins a 5 punts.  
- Qualitat i rellevància de les col·laboracions externes i l'adequació d'aquestes per a aconseguir els objectius del projecte. Fins a 5 punts.  
- Experiència de l'equip investigador en transferència cap a les empreses. Fins a 5 punts.  
d) Alineació amb l'Estratègia d'innovació de la Comunitat Valenciana RIS3CV o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoraran els projectes que es troben emmarcats en algun dels àmbits de prioritats de l'Estratègia RIS3CV, que es pot consultar en http://www.ris3cv.gva.es/. Fins a 3 punts.  
- Alineació amb polítiques mediambientals.  
Es valoraran els projectes amb impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 3 punts.  
- Alineació amb aspectes socials.  
Es valoraran els projectes els resultats dels quals contribuïsquen a millorar la qualitat de vida o la salut de les persones. Fins a 4 punts.  
- Línia 2: Potenciació d'unitats científiques de desenvolupament de tecnologies i difusió del coneixement cap a l'empresa.  
a) Interés de la tecnologia i potencial d'explotació comercial. Puntuació màxima: 45 punts.  
- Innovació i aportació a l'estat de la tècnica dels desenvolupaments previstos per la unitat. Fins a 10 punts.  
- Patents i drets de propietat intel·lectual generats pel grup de recerca en què s'integra la unitat. Fins a 5 punts.  
- Activitats de transferència i llicències d'explotació de patents o de drets de propietat intel·lectual cap a empreses que ha dut a terme anteriorment el grup de recerca en què s'integra la unitat. Fins a 5 punts.  
  
- Proximitat dels desenvolupaments previstos per la unitat al mercat. Fins a 5 punts.  
- Volum del mercat potencial dels desenvolupaments previstos per la unitat. Fins a 5 punts.  
- Alineació amb els reptes i solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Fins a 15 punts.  
  
b) Planificació i gestió del projecte. Puntuació màxima: 30 punts.  
  
- Coherència i idoneïtat del programa estratègic de la unitat per al període 2021-2023. Fins a 10 punts.  
- Estructura i organització de la unitat proposada. Fins a 10 punts.  
  
- Pla d'activitats de difusió i transferència a les empreses per part de la unitat. Fins a 10 punts.  
c) Qualitat de l'equip de treball que participa en el projecte. Puntuació màxima: 15 punts.  
- Trajectòria i capacitats d'R+D de les persones integrants de la unitat en les àrees objecte de desenvolupament. Fins a 5 punts.  
- Qualitat i rellevància de les col·laboracions externes i la seua adequació per a aconseguir els objectius del projecte. Fins a 5 punts.  
- Capacitats i experiència de l'equip integrant de la unitat en activitats de valorització i transferència de resultats de recerca cap a les empreses. Fins a 5 punts.  
d) Alineació amb l'Estratègia d'innovació de la Comunitat Valenciana RIS3CV o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoraran els projectes que es troben emmarcats en algun dels àmbits de prioritats de l'Estratègia RIS3CV, que es pot consultar en http://www.ris3cv.gva.es/. Fins a 3 punts.  
- Alineació amb polítiques mediambientals.  
Es valoraran els projectes amb impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 3 punts.  
- Alineació amb aspectes socials.  
Es valoraran els projectes els resultats dels quals contribuïsquen a millorar la qualitat de vida o la salut de les persones. Fins a 4 punts.  
  
10. Documentació addicional que cal presentar junt amb la sol·licitud  
- Declaració de propietat dels resultats que s'han de valoritzar.  
  
  
Annex II  
Promoció del talent: agents d'innovació, incorporació   
de persones investigadores i tecnòlogues per a projectes   
d'innovació en empreses, i doctorands empresarials  
  
  
Línia 1. Agents d'innovació  
  
1. Objectiu  
Posada en marxa d'una xarxa d'agents d'innovació en universitats, centres de recerca i associacions empresarials i altres entitats de suport a la innovació per a promoure l'explotació del coneixement i la transferència d'aquest cap a les empreses.  
  
2. Sublínies d'ajuda  
Sublínia 1.1. Contractació per les entitats beneficiàries de persones la funció de les quals serà afavorir la recerca aplicada i orientada a resultats, el transvasament del coneixement cap a les empreses, així com la promoció d'una col·laboració estable i a llarg termini entre els universos industrial/empresarial i cientificouniversitari.  
Sublínia 1.2. Manteniment de l'agent d'innovació.  
  
3. Entitats beneficiàries  
Poden tindre la consideració d'entitats beneficiàries les que s'inclouen en la línia 1 (agents d'innovació) de l'article 32 de les bases reguladores.  
No obstant això, quan l'entitat beneficiària siga una entitat privada sense ànim de lucre que realitze activitats d'R+D i genere coneixement científic o tecnològic, o qualssevol altres persones jurídiques de l'SVI, públiques o privades sense ànim de lucre, que faciliten la creació, la difusió, l'aplicació o la transferència del coneixement científic o tecnològic a les empreses o presten serveis a aquestes empreses en matèria de suport a la innovació, ha de tindre definida en els seus estatuts l'R+D com a activitat principal i disposar de mitjans tècnics i humans propis qualificats amb capacitat per a l'execució d'aquestes activitats.  
En el cas de la sublínia 1.2 (manteniment) l'entitat ha d'haver sigut beneficiària d'ajuda en la línia d'agents d'innovació de convocatòries anteriors, sempre que l'execució del projecte finalitze en l'exercici 2020, o com a màxim el 31 de març de 2021 en cas que siga aplicable al projecte la resolució de 16 de juny de 2020, del vicepresident executiu de l'Agència Valenciana de la Innovació (AVI), per la qual s'amplien alguns dels terminis d'execució i justificació de les ajudes concedides en relació amb la Resolució de 15 de febrer de 2019, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020 (DOGV 8838/18.06.2020)  
  
4. Requisits dels projectes  
1. Les entitats sol·licitadores poden presentar com a màxim dos projectes per al suport a una persona agent de la innovació per projecte; no necessàriament s'ha de tractar d'un projecte per sublínia. Quan l'entitat sol·licitadora tinga la consideració d'organisme de recerca, pot presentar fins a tres projectes.  
Tenint en compte els projectes que ja estiguen executant-se a conseqüència de convocatòries anteriors en el marc d'aquesta línia, en cap cas es pot simultaniejar l'execució d'un nombre de projectes superior als límits que en funció del tipus d'entitat estan indicats en el paràgraf anterior.  
2. L'entitat sol·licitadora ha de presentar un pla de treball per a la persona contractada, en què s'han de detallar les actuacions previstes per a propiciar noves oportunitats de col·laboració en R+D+I entre centres de recerca o universitats i empreses.  
3. El pla de treball ha d'incloure informació sobre els processos que se seguiran per a la identificació i formulació d'ofertes i demandes tecnològiques, així com reptes tecnològics i d'innovació multidisciplinària. De la mateixa manera, el pla ha d'informar sobre les activitats preparatòries de projectes innovadors, promoguts per l'entitat beneficiària, que puguen donar lloc a l'elaboració de projectes, la realització de proves experimentals o d'estudis previs (estat de la tècnica, anàlisi de viabilitat, recopilació normativa, etc.), que porten a una posterior realització d'activitats de recerca aplicada i al posterior transvasament a l'activitat empresarial, d'acord amb l'article 33 de les bases reguladores.  
  
4. La persona contractada s'ha de dedicar de manera exclusiva a les tasques previstes en el pla de treball.  
- La persona que es pretenga contractar ha de complir els requisits següents:  
· titulació universitària i, preferentment, experiència en gestió de projectes d'R+D+I;  
· domini de l'anglés parlat i escrit;  
· es tindrà en consideració l'experiència i/o formació complementària en àmbits tècnics de cooperació i gestió de la innovació, així com el coneixement d'altres idiomes.  
5. El contracte de treball s'ha de realitzar per compte d'altri i respectant la categoria professional i la remuneració del perfil professional contractat. Només s'admeten contractes relatius a treballadors inclosos en els grups 1 i 2 de cotització del Règim General de la Seguretat Social, aspecte que s'ha d'acreditar en el moment de la sol·licitud per a contractes ja realitzats. El contracte ha d'incloure la menció d'haver sigut finançat per l'AVI, la qual cosa es pot indicar en una addenda al contracte després de la concessió de l'ajuda.  
6. En cas que la persona que haja d'exercir les funcions d'agent de la innovació ja estiga contractada per l'entitat amb anterioritat a la data de sol·licitud de l'ajuda, fins i tot a la data d'inici del termini d'execució del projecte previst en el resolc seté d'aquesta convocatòria, el contracte ha de complir les condicions recollides en aquest apartat. En cas contrari, s'ha de modificar aquest contracte.  
7. En cas de rescissió del contracte laboral abans de la finalització del període elegible, l'entitat ha de justificar adequadament el motiu d'aquesta rescissió i queda, així mateix, obligada a la selecció d'un nou o una nova agent de perfil similar o equivalent. El no compliment d'aquesta condició pot suposar la minoració o revocació de l'ajuda percebuda per a la creació d'aquest lloc. Qualsevol incidència o modificació en els contractes finançats amb càrrec a aquest programa s'ha de comunicar a l'AVI en el moment en què es produïsca.  
El que s'indica en el paràgraf anterior és, així mateix, aplicable als supòsits de canvi en la persona agent que tinguen lloc amb anterioritat a la signatura del contracte laboral.  
En la sublínia 1.2, hi ha d'haver continuïtat en l'entitat de la persona que haja rebut suport en l'exercici anterior entre el final del projecte anterior i l'inici de l'actual una vegada concedida l'ajuda, amb les excepcions descrites en aquest apartat.  
8. Els projectes, d'acord amb l'article 33 de les bases reguladores, han de definir una transferència mesurable dels resultats de recerca a l'àmbit industrial i empresarial.  
  
5. Despeses subvencionables  
Es consideren despeses subvencionables les següents:  
- Despeses de personal: cost salarial de la persona contractada, incloent-hi el salari, les càrregues socials i la quota empresarial a la Seguretat Social, ocupada en centres de la Comunitat Valenciana, amb les limitacions establides en el resolc seté, apartat 5.  
El cost salarial subvencionable màxim mensual no pot superar els 4.500 euros (incloent-hi la part proporcional de les pagues extraordinàries i altres retribucions).  
- Despeses de serveis externs de consultoria i assistència tècnica destinades de manera exclusiva al desenvolupament de les accions presentades en el projecte, amb un cost total màxim anual subvencionable de 14.000 euros.  
- Despeses ocasionades per la participació de l'agent en accions formatives directament relacionades amb el projecte, en concret, matrícules i inscripcions en cursos, congressos i jornades. El cost subvencionable màxim per hora de formació és de 90 euros i el cost total subvencionable màxim anual per ajuda en aquest concepte és de 10.000 euros.  
  
- Desplaçaments interurbans en transport públic i allotjament de la persona contractada.  
Per a les despeses efectuades a l'estranger, de conformitat amb el que disposa l'article 9 de l'esmentat Decret 24/1997, d'11 de febrer, s'apliquen els límits fixats en el Reial decret 462/2002, de 24 de maig, sobre indemnitzacions per raó del servei o, en defecte d'això, la normativa que el substituïsca o complemente, i es considera classificat com a regla general de grup 2 el personal de l'entitat beneficiària, llevat que s'ajuste expressament per raó del seu lloc o càrrec a un altre dels grups regulats en l'annex I d'aquest reial decret.  
Cost de l'informe d'auditoria sobre els comptes justificatius de la despesa del projecte. Cost total subvencionable: 1.400 euros per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
- Si és el cas, els tributs abonats efectivament per l'entitat beneficiària. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
6. Intensitat de l'ajuda  
L'ajuda consisteix en una subvenció de fins al 100 % dels costos considerats com a subvencionables.  
  
7. Criteris d'avaluació de sol·licituds  
Un projecte només pot rebre suport quan la puntuació obtinguda en l'avaluació siga, com a mínim, de 50 punts.  
Es valoren els projectes atesos els criteris següents:  
Sublínia 1.1. Contractació per les entitats beneficiàries de persones la funció de les quals serà afavorir la recerca aplicada i orientada a resultats, el transvasament del coneixement cap a les empreses, així com la promoció d'una col·laboració estable i a llarg termini entre els universos industrial/empresarial i cientificouniversitari.  
a) Mèrits curriculars de la persona candidata i adequació del seu perfil professional a les tasques que ha de dur a terme. Puntuació màxima: 30 punts.  
a.1) Mèrits curriculars. Màxim, 15 punts.  
- Els seus mèrits curriculars són rellevants i abasten tant actuacions de perfil tècnic com aspectes de gestió. 15 punts.  
- Disposa de mèrits curriculars suficients per a les activitats que ha de dur a terme: 10 punts.  
- No disposa de mèrits curriculars suficients: 0 punts.  
a.2) Adequació del perfil professional a les tasques que cal dur a terme. Màxim, 15 punts.  
- Té experiència professional en els àmbits de transvasament de coneixements i tecnologies de centres de recerca a empreses; aporta, a més, experiència en la gestió de projectes d'R+D+I: 15 punts.  
- Disposa d'experiència professional en la gestió de projectes d'R+D+I: 10 punts.  
- El perfil no és adequat o no concorda l'experiència o no té experiència en la gestió de projectes d'R+D+I: 0 punts.  
b) Grau potencial de desenvolupament de l'explotació de resultats de recerca i alineació amb els reptes i solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
- Grau de definició i maduració del pla de treball amb inclusió d'indicadors de seguiment per a mesurar l'explotació dels resultats previstos de recerques i el transvasament d'aquests resultats a les empreses. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
- Es valora l'existència de previsions raonades sobre l'impacte que en el grau d'activitat en R+D+I de l'entitat beneficiària suposa l'activitat de l'agent de la innovació: a) increment en el nombre de projectes d'R+D+I generats des de l'entitat, b) increment en el nombre d'ofertes tecnològiques tramitades des de l'entitat, i c) increment en el nombre d'acords de col·laboració tecnològica amb empreses gestionats des de l'entitat beneficiària. Fins a 20 punts.  
- Es valora la participació de l'entitat sol·licitadora en projectes d'R+D+I en els últims anys. Fins a 10 punts.  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
Sublínia 1.2. Manteniment de l'agent d'innovació que rep suport en la línia d'agents d'innovació.  
a) Objectius aconseguits pel projecte en l'exercici anterior i continuïtat de la mateixa persona que haja rebut suport en l'exercici anterior. Puntuació màxima: 30 punts.  
- Els objectius previstos s'han aconseguit i s'han justificat adequadament en la memòria del projecte. Fins a 15 punts.  
- Hi ha continuïtat de l'agent de la innovació que ha rebut suport en l'exercici anterior: 15 punts.  
b) Grau potencial de desenvolupament de l'explotació de resultats de recerca i alineació amb els reptes i solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
- Grau de definició i maduració del pla de treball amb inclusió d'indicadors de seguiment per a mesurar l'explotació dels resultats previstos de recerques i el transvasament d'aquests resultats a les empreses. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
- Es valora l'existència de previsions raonades sobre l'impacte que en el grau d'activitat en R+D+I de l'entitat beneficiària suposa l'activitat de l'agent de la innovació: a) increment en el nombre de projectes d'R+D+I generats des de l'entitat, b) increment en el nombre d'ofertes tecnològiques tramitades des de l'entitat, i c) increment en el nombre d'acords de col·laboració tecnològica amb empreses gestionats des de l'entitat beneficiària. Fins a 20 punts.  
- Es valora la participació de l'entitat sol·licitadora en projectes d'R+D+I en els últims anys. Fins a 10 punts.  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
  
8. Altres disposicions  
L'Agència Valenciana de la Innovació promou la interrelació entre les persones que formen part d'aquesta línia i pot organitzar l'itinerari formatiu per a especialitzar-se com a agents de la innovació, així com altres actuacions tendents a reforçar els seus coneixements i les seues capacitats com a generadors de connexions entre els àmbits científic i empresarial. Les despeses generades per l'organització de les accions indicades ací han de ser assumides, contretes i pagades de manera íntegra directament per l'Agència Valenciana de la Innovació.  
  
9. Documentació addicional que cal presentar juntament amb la sol·licitud  
Sublínia 1.1. Contractació per les entitats beneficiàries de persones la funció de les quals serà afavorir la recerca aplicada i orientada a resultats, el transvasament del coneixement cap a les empreses, així com la promoció d'una col·laboració estable i a llarg termini entre els universos industrial/empresarial i cientificouniversitari.  
- Pla de treball per a l'agent de la innovació segons s'especifica en l'annex II, línia 1 (agents d'innovació), apartat 4, d'aquesta convocatòria.  
- Documentació acreditativa relativa a la persona contractada, que s'ha de presentar juntament amb la memòria descriptiva del projecte en el moment de la sol·licitud o després de la formalització del contracte, segons siga procedent:  
- Còpia del contracte laboral subscrit, signat per les parts i comunicat als serveis públics d'ocupació.  
- Curriculum vitae actualitzat. En el cas de processos selectius no finalitzats, les entitats que es regisquen per sistemes de contractació públics de personal poden aportar el butlletí oficial de la universitat o altres mitjans oficials, en què consten els requisits mínims dels aspirants, i que en cap cas poden ser inferiors als que s'exigeixen en l'apartat 4.  
- Còpia del títol universitari o certificat acadèmic, així com certificats d'idiomes, si és el cas.  
- Certificat de vida laboral del personal contractat o un altre document emés per la TGSS que acredite el grup de cotització i el període d'efecte.  
Sublínia 1.2. Manteniment de l'agent d'innovació que rep suport en la línia d'agents d'innovació.  
- Pla de treball per a l'agent de la innovació segons s'especifica en l'annex II, línia 1 (agents d'innovació), apartat 4, d'aquesta convocatòria.  
En el cas d'haver sigut substituït el personal contractat en l'exercici anterior s'ha d'aportar la resta de documentació indicada en l'apartat anterior, excepte si ja s'ha presentat amb anterioritat.  
  
  
Línia 2. Incorporació de persones investigadores i tecnòlogues per a projectes d'innovació en empreses (INCORPORACIÓ)  
  
1. Objectiu  
Incentivar la contractació de persones investigadores i tecnòlogues que desenvolupen projectes d'R+D+I o realitzen la implantació de tecnologies relacionades amb la nova economia en empreses, o bé desenvolupen projectes que faciliten la consolidació de noves empreses innovadores.  
  
2. Sublínies d'ajuda  
Sublínia 2.1. Contractació per empreses de personal investigador o tècnic per a desenvolupar activitats d'R+D+I, d'implantació de tecnologies relacionades amb la nova economia o per al desenvolupament de projectes que faciliten la consolidació de noves empreses innovadores.  
Aquesta sublínia està dirigida a empreses que contracten nou personal investigador amb titulació universitària o de grau superior en Formació Professional, bé per a dur a terme activitats pròpies d'R+D+I o projectes d'implantació de tecnologies vinculades a la nova economia, o bé per al desenvolupament de projectes que faciliten la consolidació de noves empreses innovadores.  
- Sublínia 2.2. Manteniment del personal investigador o tècnic.  
  
3. Entitats beneficiàries  
- Empreses amb seu social o establiment de producció situat a la Comunitat Valenciana amb les característiques següents:  
- que estiguen enquadrades en les seccions C, D, E, F, divisions 10 a 43, de la Classificació Nacional d'Activitats Econòmiques (CNAE 2009);  
- o classificades com a empreses de serveis intensius en coneixement, amb codi de CNAE 2009 (NACE Rev. 2) inclòs en la classificació de l'Oficina d'Estadística de la Unió Europea (Eurostat), accessible en:  
  
https://ec.europa.eu/eurostat/statistics-explained/index.php/Glossary:Knowledge-intensive\_services\_(KIS)  
En el cas de la sublínia 2.2 (manteniment) l'entitat ha d'haver sigut beneficiària en la línia d'incorporació de convocatòries anteriors, sempre que l'execució del projecte finalitze en l'exercici 2020, o com a màxim el 31 de març de 2021 en cas que siga aplicable al projecte la resolució de 16 de juny de 2020, del vicepresident executiu de l'Agència Valenciana de la Innovació (AVI), per la qual s'amplien alguns dels terminis d'execució i justificació de les ajudes concedides en relació amb la Resolució de 15 de febrer de 2019, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020 (DOGV 8838/18.06.2020)  
  
4. Requisits dels projectes  
1. Les entitats sol·licitadores només poden presentar dos projectes per al suport a una persona investigadora o tecnòloga per projecte; no necessàriament s'ha de tractar d'un projecte per sublínia, amb les limitacions establides en l'apartat 3, i pot obtindre finançament en un màxim de sis anualitats consecutives. Tenint en compte els projectes que ja s'estiguen executant a conseqüència de convocatòries anteriors en el marc d'aquesta línia, en cap cas es pot simultaniejar l'execució de més de dos projectes.  
2. La selecció del personal investigador o tècnic s'ha de realitzar respectant les polítiques horitzontals en matèria d'igualtat d'oportunitats i d'acord amb principis de publicitat suficient i valoració professional equitativa de les candidatures.  
3. El nivell d'ocupació en l'empresa s'ha d'haver mantingut entre el període comprés entre la publicació de la convocatòria i la finalització del període elegible. En el cas d'incompliment d'aquest requisit, l'empresa pot patir la pèrdua parcial del dret al cobrament de l'ajuda concedida, que consisteix en un percentatge d'un 5 % de l'import correctament justificat després de la verificació de la documentació justificativa del projecte afectat si la pèrdua de l'ocupació en l'entitat és inferior o igual al 10 % de la plantilla, i d'un 10 % en el cas que aquesta pèrdua siga d'un 11 % de la plantilla o superior, amb les mateixes consideracions que l'anterior.  
4. El personal contractat ha de dedicar-se de manera exclusiva a les tasques d'R+D+I, implantació de tecnologies o projectes de consolidació previstos en la memòria descriptiva del projecte.  
5. En cas de rescissió del contracte laboral abans de la finalització del període elegible, l'empresa ha de justificar adequadament el motiu d'aquesta rescissió i queda, així mateix, obligada a la selecció i la contractació d'una nova persona investigadora de perfil similar o equivalent. El no compliment d'aquesta condició pot suposar la pèrdua total o parcial del dret al cobrament de l'ajuda concedida per a la creació d'aquest lloc. Qualsevol incidència o modificació en els contractes finançats amb càrrec a aquest programa s'ha de comunicar a l'AVI en el moment en què es produïsca.  
El que s'indica en el paràgraf anterior és, així mateix, aplicable als supòsits de canvi en la persona contractada que tinguen lloc amb anterioritat a la signatura del contracte laboral.  
En la sublínia 2.2 hi ha d'haver continuïtat en l'empresa de la persona que haja rebut suport en l'exercici anterior de manera ininterrompuda entre el final d'un exercici i l'inici del següent, amb les excepcions descrites en aquest apartat.  
6. El personal que rep suport ha de complir els requisits següents:  
- Titulació universitària o de tècnic superior en Formació Professional, preferentment, amb experiència en projectes d'R+D.  
- Estar en possessió d'aquesta titulació en la data d'incorporació en l'empresa.  
- No haver estat vinculat laboralment amb l'empresa beneficiària ni amb cap altra que hi estiga relacionada accionarialment o socialment en els dos anys anteriors a la data de formalització del contracte. En el cas de les empreses derivades (spin-off) no és aplicable aquest requisit si la vinculació laboral s'ha mantingut amb una institució d'R+D pública o privada sense ànim de lucre que participa en l'accionariat o en el capital de la nova empresa.  
- No tindre, en el moment de presentació de la sol·licitud, participació en el capital de l'empresa que sol·licita aquesta ajuda o en una altra que hi estiga relacionada accionarialment o socialment, que supose una capacitat de control directe o indirecte en l'administració de l'empresa. Amb caràcter general, aquesta participació no pot superar el 25 % del capital, criteri que no és aplicable en el cas de les empreses derivades.  
  
7. El contracte de treball s'ha de realitzar per compte d'altri i respectant la categoria professional i la remuneració del perfil professional contractat. Només s'admeten contractes relatius a treballadors inclosos en els grups 1 i 2 de cotització al Règim General de la Seguretat Social, en el cas de titulats universitaris, i grups 3, 4 i 5 en el cas de tècnics superiors d'FP, i s'han d'acreditar en el moment de la sol·licitud per a contractes ja realitzats.  
8. El contracte ha d'incloure la menció d'haver sigut finançat per l'AVI, la qual cosa es pot indicar en una addenda al contracte després de la concessió de l'ajuda i, en el cas de la sublínia 2.1, s'ha d'haver subscrit durant l'any 2021.  
9. Els projectes, d'acord amb l'article 33 de les bases reguladores, han de definir una transferència mesurable dels resultats de recerca a l'àmbit industrial i empresarial.  
  
5. Despeses subvencionables  
Es consideren despeses subvencionables les següents:  
- Despeses de personal: cost salarial de la persona contractada, incloent-hi el salari, les càrregues socials i la quota empresarial a la Seguretat Social, ocupada en centres de la Comunitat Valenciana, amb les limitacions establides en el resolc seté, apartat 5.  
El cost salarial subvencionable màxim mensual no pot superar els 4.500 euros (titulat universitari) o 3.500 euros (titulat FP) (incloent-hi la part proporcional de les pagues extraordinàries i altres retribucions).  
  
- Despeses de serveis externs de consultoria i assistència tècnica destinades de manera exclusiva al desenvolupament de les accions presentades en el projecte, amb un cost total màxim anual subvencionable de 14.000 euros.  
- Despeses ocasionades per la participació del personal investigador o tècnic contractat en accions formatives directament relacionades amb la seua activitat d'R+D o de gestió de la innovació en l'empresa, en concret, matrícules i inscripcions en cursos, congressos i jornades. El cost subvencionable màxim per hora de formació és de 90 euros i el cost total subvencionable màxim anual per ajuda en aquest concepte és de 10.000 euros.  
Cost de l'informe d'auditoria sobre els comptes justificatius de la despesa del projecte. Cost màxim subvencionable: 1.400 euros per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
  
6. Intensitat de l'ajuda  
- L'ajuda consisteix en una subvenció de fins al 50 % dels costos considerats com a subvencionables per a pimes i de fins al 30 % per a grans empreses.  
Sense superar els límits establits en el punt anterior, es pot incrementar la intensitat d'ajuda fins a un 5 %, quan la persona contractada siga dona, a fi de pal·liar la bretxa de gènere existent en la recerca cientificotècnica.  
  
7. Criteris d'avaluació de sol·licituds  
Un projecte només pot rebre suport quan la puntuació obtinguda en l'avaluació siga, com a mínim, de 50 punts.  
- Sublínia 2.1. Contractació per empreses de personal investigador o tècnic per a desenvolupar activitats d'R+D+I, d'implantació de tecnologies relacionades amb la nova economia o per al desenvolupament de projectes que faciliten la consolidació de noves empreses innovadores: tindre la seu social o l'establiment de producció a la Comunitat Valenciana.  
a) Mèrits curriculars de la persona candidata i adequació del seu perfil professional a les tasques que ha de dur a terme. Puntuació màxima: 30 punts.  
a.1) Mèrits curriculars. Màxim, 20 punts.  
- Els seus mèrits curriculars són rellevants i abasten obtenció de beques, estades a l'estranger, publicació d'articles científics, treballs presentats en congressos. D'11 a 20 punts.  
- Disposa de mèrits curriculars suficients per a les activitats que ha de dur a terme: 10 punts.  
- No disposa de mèrits curriculars suficients: 0 punts.  
a.2) Adequació del perfil professional a les tasques que cal dur a terme. Màxim, 10 punts.  
- La titulació aportada i l'experiència concorden amb els àmbits de generació o aplicació de coneixement de les activitats que es duran a terme; aporta experiència en la gestió de projectes d'R+D+I: 10 punts.  
- El perfil no és adequat o no concorda l'experiència o no té experiència en la gestió de projectes d'R+D+I: 0 punts.  
b) Explotació de resultats del projecte d'R+D+I i alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
  
- Hi ha un pla concret i viable per a l'explotació dels resultats del projecte d'R+D+I amb inclusió d'indicadors de seguiment. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
Es valora que l'empresa dispose de previsions raonades sobre l'impacte en l'activitat d'R+D+I que tinga la contractació de l'investigador o tècnic: a) increment en el nombre de projectes d'R+D+I; b) increment en els recursos humans destinats a l'R+D+I; i c) increment en la despesa en R+D de l'empresa.  
- Impacte alt: 30 punts (es preveu un increment mesurable i raonat en els tres aspectes, a, b i c).  
- Impacte mitjà: 20 punts (l'increment resulta justificable en dos aspectes).  
- Impacte baix: 10 punts (només es justifica adequadament l'increment en un aspecte).  
- Sense impacte: 0 (no es raona o no s'ofereix informació en aquest sentit).  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
- Sublínia 2.2. Manteniment del personal investigador o tècnic contractat.  
a) Objectius aconseguits pel projecte en l'exercici anterior i continuïtat de la mateixa persona que haja rebut suport en l'exercici anterior. Puntuació màxima: 30 punts.  
- Els objectius previstos s'han aconseguit i s'han justificat adequadament en la memòria del projecte. Fins a 15 punts.  
- Hi ha continuïtat de la persona contractada en l'exercici anterior: 15 punts.  
b) Explotació de resultats del projecte d'R+D+I i alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
  
- Hi ha un pla concret i viable per a l'explotació dels resultats del projecte d'R+D+I amb inclusió d'indicadors de seguiment. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
Es valora que l'empresa dispose de previsions raonades sobre l'impacte en l'activitat d'R+D+I que tinga la contractació de l'investigador o tècnic: a) increment en el nombre de projectes d'R+D+I; b) increment en els recursos humans destinats a l'R+D+I; i c) increment en la despesa en R+D de l'empresa.  
- Impacte alt: 30 punts (es preveu un increment mesurable i raonat en els tres aspectes, a, b i c).  
- Impacte mitjà: 20 punts (l'increment resulta justificable en dos aspectes).  
- Impacte baix: 10 punts (només es justifica adequadament l'increment en un aspecte).  
- Sense impacte: 0 (no es raona o no s'ofereix informació en aquest sentit).  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
  
8. Documentació addicional que cal presentar juntament amb la sol·licitud  
Sublínia 2.1. Contractació per empreses de personal investigador o tècnic per a desenvolupar activitats d'R+D+I, d'implantació de tecnologies relacionades amb la nova economia o per al desenvolupament de projectes que faciliten la consolidació de noves empreses innovadores:  
- Documentació acreditativa relativa al personal contractat, que s'ha de presentar juntament amb la memòria descriptiva del projecte en el moment de la sol·licitud o després de la formalització del contracte, segons siga procedent:  
- Acreditació documental del procés de selecció del personal investigador dut a terme respectant les polítiques horitzontals en matèria d'igualtat d'oportunitats i d'acord amb principis de publicitat suficient i valoració professional equitativa de les candidatures.  
  
- Còpia del contracte laboral subscrit, signat per les parts i comunicat als serveis públics d'ocupació.  
- Curriculum vitae actualitzat.  
- Còpia del títol universitari o certificat acadèmic, així com certificats d'idiomes, si és el cas.  
- Certificat de vida laboral de la persona contractada en el qual figure l'historial del treballador i que acredite que no hi ha relació laboral, de caràcter contractual prèvia amb l'empresa, en els 3 últims anys, així com el grup de cotització.  
- Sublínia 2.2. Manteniment del personal investigador o tècnic contractat.  
En el cas d'haver sigut substituït el personal contractat en el marc de la convocatòria anterior s'ha d'aportar la resta de documentació indicada en l'apartat anterior, excepte si ja s'ha presentat amb anterioritat.  
  
  
Línia 3. Doctorands empresarials (Innodocto)  
  
1. Objectiu  
Promoure la formació de doctorands i doctorandes en les empreses i propiciar l'adquisició per part d'aquells i aquelles de les habilitats necessàries per a desenvolupar projectes d'R+D en entorns empresarials i així incrementar el grau de tecnificació i capacitat innovadora de les plantilles de les empreses.  
Així mateix, fomentar l'obtenció de la menció Industrial en el títol de doctor d'acord amb els criteris establits en l'article 15.bis del Reial decret 99/2011, de 28 de gener, pel qual es regulen els ensenyaments oficials de doctorat.  
  
2. Sublínies d'ajuda  
Sublínia 3.1. Suport a personal de recerca de les empreses (ja en plantilla o bé de nova contractació) que durà a terme una tesi doctoral vinculada a un projecte d'R+D+I desenvolupat per l'empresa.  
  
Sublínia 3.2. Manteniment del doctorand o doctoranda.  
  
3. Entitats beneficiàries  
Empreses amb seu social o establiment de producció situat a la Comunitat Valenciana amb les característiques següents, en el qual cas les persones doctorandes s'han d'adscriure a un centre de treball de la Comunitat Valenciana.  
Empreses industrials o de serveis incloses en qualsevol epígraf de la Classificació Nacional d'Activitats Econòmiques (CNAE 2009), sempre que la tesi doctoral estiga vinculada a un projecte d'R+D+I desenvolupat per l'empresa.  
En el cas de la sublínia 3.2 (manteniment) l'empresa ha d'haver sigut beneficiària en la línia d'Innodocto en convocatòries anteriors, sempre que l'execució del projecte finalitze en l'exercici 2020, o com a màxim el 31 de març de 2021 en cas que siga aplicable al projecte la resolució de 16 de juny de 2020, del vicepresident executiu de l'Agència Valenciana de la Innovació (AVI), per la qual s'amplien alguns dels terminis d'execució i justificació de les ajudes concedides en relació amb la Resolució de 15 de febrer de 2019, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020 (DOGV 8838/18.06.2020)  
  
4. Requisits dels projectes  
1. Les entitats sol·licitadores poden presentar com a màxim tres projectes a la línia de doctorands empresarials per al suport a una persona per projecte; no necessàriament s'ha de tractar d'un projecte per sublínia, amb les limitacions establides en l'apartat 3, i pot obtindre suport una mateixa persona doctoranda en un màxim de sis anualitats consecutives. Tenint en compte els projectes que ja s'estiguen executant a conseqüència de convocatòries anteriors en el marc d'aquesta línia, en cap cas es pot simultaniejar l'execució d'un nombre de projectes superior a més de tres projectes.   
2. S'ha de subscriure el conveni de col·laboració marc entre l'empresa i la universitat a què fa referència l'apartat 2 de l'article 15.bis (Menció Industrial en el títol de doctor) del Reial decret 99/2011, de 28 de gener, pel qual es regulen els ensenyaments oficials de doctorat.  
  
3. El projecte de recerca ha d'estar relacionat directament amb la tesi doctoral que s'ha de realitzar.  
4. Les persones doctorandes han d'estar admeses o matriculades en un programa de doctorat en el moment de presentació de la sol·licitud o, en defecte d'això, estar en disposició de matricular-se en les dates previstes per la universitat en què es cursarà el doctorat, sempre dins de les dates d'elegibilitat del projecte. No estaran en possessió del títol de doctor o doctora emés per una universitat espanyola o estrangera.  
  
5. El doctorand o doctoranda ha de tindre un tutor/a de tesi designat per la universitat i un responsable designat per l'empresa, que pot ser, si és el cas, director/a de la tesi d'acord amb la normativa pròpia de doctorat.  
6. Les persones contractades no han de tindre, en el moment de presentació de la sol·licitud, participació en el capital de l'empresa que sol·licita aquesta ajuda o en una altra que hi estiga relacionada accionarialment o socialment, que supose una capacitat de control directe o indirecte en l'administració de l'empresa. Amb caràcter general, aquesta participació no pot superar el 25 % del capital, criteri que no és aplicable en el cas de les empreses derivades.  
7. En cas que la persona doctoranda ja estiga contractada per l'entitat amb anterioritat a la data de sol·licitud de l'ajuda, fins i tot a la data d'inici del termini d'execució del projecte previst en el resolc seté d'aquesta convocatòria, el contracte ha de complir les condicions recollides en aquest apartat. En cas contrari, s'ha de modificar aquest contracte.  
8. El contracte de treball s'ha de realitzar per compte d'altri i respectant la categoria professional i la remuneració del perfil professional contractat. Només s'admeten contractes relatius a treballadors inclosos en el grup 1 de cotització del Règim General de la Seguretat Social, aspecte que s'ha d'acreditar en el moment de la sol·licitud per a contractes ja realitzats. El contracte ha d'incloure la menció d'haver sigut finançat per l'AVI, la qual cosa es pot indicar en una addenda al contracte després de la concessió de l'ajuda.  
9. En cas de rescissió del contracte laboral abans de la finalització del període elegible, l'empresa ha de justificar adequadament el motiu d'aquesta rescissió, que pot suposar la minoració o revocació de l'ajuda percebuda. Pot substituir la persona doctoranda, si bé aquest canvi ha de ser autoritzat per l'AVI. Qualsevol incidència o modificació en els contractes finançats amb càrrec a aquest programa s'ha de comunicar a l'AVI en el moment en què es produïsca.  
El que s'indica en el paràgraf anterior és, així mateix, aplicable als supòsits de canvi en la persona contractada que tinguen lloc amb anterioritat a la signatura del contracte laboral.  
En la sublínia 3.2 hi ha d'haver continuïtat en l'empresa de la persona que haja rebut suport en l'exercici anterior de manera ininterrompuda entre el final d'un exercici i l'inici del següent, amb les excepcions descrites en aquest apartat.  
10. Els projectes, d'acord amb l'article 33 de les bases reguladores, han de definir una transferència mesurable dels resultats de recerca a l'àmbit industrial i empresarial.  
  
5. Despeses subvencionables  
- Despeses de personal: cost salarial de la persona contractada, incloent-hi el salari, les càrregues socials i la quota empresarial a la Seguretat Social, ocupada en centres de la Comunitat Valenciana, amb les limitacions establides en el resolc seté, apartat 5.  
El cost salarial subvencionable màxim mensual no pot superar els 4.500 euros (incloent-hi la part proporcional de les pagues extraordinàries i altres retribucions).  
- Despeses de serveis externs de consultoria i assistència tècnica destinades de manera exclusiva al desenvolupament de les accions presentades en el projecte, amb un cost total màxim anual subvencionable de 14.000 euros.  
- Despeses de matrícula dels ensenyaments de doctorat, amb un màxim de 1.000 euros anuals, així com les despeses ocasionades per la participació del doctorand o doctoranda en accions formatives directament relacionades amb el projecte d'R+D+I, en concret, matrícules i inscripcions en cursos, congressos i jornades. El cost subvencionable màxim per hora de formació és de 90 euros i el cost total subvencionable màxim anual per ajuda en aquest concepte és de 10.000 euros.  
La despesa de matrícula no pot excedir les quanties màximes dels preus públics per la prestació de serveis acadèmics universitaris establides pel decret corresponent del Consell en què s'estableixen les taxes per la prestació de serveis acadèmics universitaris del curs de què es tracte.  
Cost de l'informe d'auditoria sobre els comptes justificatius de la despesa del projecte. Cost total subvencionable: 1.400 euros per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
  
6. Intensitat de l'ajuda  
- L'ajuda consisteix en una subvenció de fins al 50 % dels costos considerats com a subvencionables per a les pimes i del 30 % per a grans empreses.  
Sense superar els límits establits en el punt anterior, es pot incrementar la intensitat d'ajuda fins a un 5 %, quan la persona contractada siga dona, a fi de pal·liar la bretxa de gènere existent en la recerca cientificotècnica.  
  
7. Criteris d'avaluació de sol·licituds  
Un projecte només pot rebre suport quan la puntuació obtinguda en l'avaluació siga, com a mínim, de 50 punts.  
Sublínia 3.1. Suport a personal de recerca de les empreses (ja en plantilla o bé de nova contractació) que durà a terme una tesi doctoral vinculada a un projecte d'R+D+I desenvolupat per l'empresa.  
  
a) Mèrits curriculars de la persona candidata i adequació del seu perfil professional a les tasques que ha de dur a terme. Puntuació màxima: 30 punts.  
a.1) Els seus mèrits curriculars són rellevants i abasten obtenció de beques, estades a l'estranger, publicació d'articles científics, treballs presentats en congressos. Fins a 25 punts.  
- Estades de recerca a l'estranger: 5 punts.  
- Projectes de recerca: 5 punts.  
- Beques i premis: 3 punts.  
- Publicacions, articles científics: 3 punts.  
- Obtenció de patents: 2 punts.  
- Comunicacions en congressos: 2 punts.  
- Experiència prèvia en el tema de la tesi: 2 punts.  
- Altres màsters: 3 punts.  
a.2) Els mèrits curriculars presentats conformen un perfil professional que és adequat per a les activitats que es realitzaran: 5 punts.   
b) Grau potencial de desenvolupament de l'explotació de resultats de recerca i solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
  
- Hi ha un pla concret i viable per a l'explotació dels resultats del projecte amb presència d'indicadors de seguiment i vinculat amb la tesi doctoral. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
- El projecte de tesi proposat està fefaentment vinculat amb el projecte d'R+D+I de l'empresa: 10 punts.  
- Hi ha previsions raonades sobre l'impacte que el projecte de tesi suposarà sobre l'activitat d'R+D+I de l'empresa, amb presència d'indicadors de seguiment (volum i proporció de les quanties invertides, nous àmbits de recerca i línies d'R+D, altres factors qualitatius): fins a 20 punts.  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
Sublínia 3.2. Manteniment del doctorand o doctoranda.  
a) Objectius aconseguits pel projecte en l'exercici anterior i continuïtat de la mateixa persona que haja rebut suport en l'exercici anterior. Puntuació màxima: 30 punts.  
- Els objectius previstos s'han aconseguit i s'han justificat adequadament en la memòria del projecte. Fins a 15 punts.  
- Hi ha continuïtat de la persona doctoranda que haja rebut suport en l'exercici anterior: 15 punts.  
b) Grau potencial de desenvolupament de l'explotació de resultats de recerca i solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI http://innoavi.es/actuaciones-proyectos/. Puntuació màxima: 30 punts.  
- Hi ha un pla concret i viable per a l'explotació dels resultats del projecte amb presència d'indicadors de seguiment i vinculat amb la tesi doctoral. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI. Fins a 15 punts.  
c) Impacte de l'actuació en el grau d'activitat d'R+D+I de l'entitat sol·licitadora. Puntuació màxima: 30 punts.  
- El projecte de tesi proposat està fefaentment vinculat amb el projecte d'R+D+I de l'empresa: 10 punts.  
- Hi ha previsions raonades sobre l'impacte que el projecte de tesi suposarà sobre l'activitat d'R+D+I de l'empresa, amb presència d'indicadors de seguiment (volum i proporció de les quanties invertides, nous àmbits de recerca i línies d'R+D, altres factors qualitatius): fins a 20 punts.  
d) Alineació amb l'estratègia d'innovació de la Comunitat Valenciana o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV).  
Es valoren els projectes que es troben emmarcats en algun dels àmbits de prioritats de l'estratègia RIS3CV, que es pot consultar en http://www.ris3cv.gva.es/. Fins a 4 punts.  
- Alineació amb polítiques mediambientals.  
Es valoren els projectes amb impacte favorable per a l'economia circular, simbiosi industrial, reducció de residus, eficiència energètica o minimització del consum de recursos. Fins a 3 punts.  
- Alineació amb aspectes socials.  
Es valoren els projectes els resultats dels quals contribuïsquen a millorar la qualitat de vida o la salut de les persones. Fins a 3 punts.  
  
8. Documentació addicional que cal presentar juntament amb la sol·licitud  
Sublínia 3.1. Suport a personal de recerca de les empreses que durà a terme una tesi doctoral vinculada a un projecte d'R+D+I desenvolupat per l'empresa.  
- Conveni de col·laboració marc amb entre l'empresa i la universitat, d'acord amb l'article 15.bis.2 del Reial decret 99/2011, de 28 de gener, pel qual es regulen els ensenyaments oficials de doctorat.  
- Còpia del contracte laboral subscrit, signat per les parts i comunicat als serveis públics d'ocupació.  
- Curriculum vitae del doctorand o doctoranda, preferentment el model normalitzat (CVN) de la Fundació Espanyola per la Ciència i la Tecnologia (FECYT).  
- Còpia del títol o certificat acadèmic.  
- Certificat de vida laboral del personal contractat o un altre document emés per la TGSS que acredite el grup de cotització i el període d'efecte.  
La documentació esmentada en aquest apartat que en el moment de la sol·licitud no puga ser presentada perquè està vinculada a la formalització de la matrícula en el curs de doctorat, ha de ser presentada a l'AVI immediatament després de ser formalitzada per part del doctorand o doctoranda.  
Sublínia 3.2. Manteniment del doctorand o doctoranda.  
No és necessària la presentació de la documentació addicional esmentada, excepte en el cas excepcional en què s'haja substituït el doctorand o doctoranda i aquest canvi haja sigut acceptat per l'AVI, en el qual cas s'ha d'aportar la documentació relacionada en l'apartat anterior.  
  
  
Annex III  
Impuls a la compra pública innovadora (CPI)  
  
1. Objectiu  
Potenciar el desenvolupament de mercats innovadors a través de la contractació pública, incentivar la compra pública innovadora des del costat de la demanda del gestor públic i des del costat de l'oferta, és a dir, de les empreses, estimulant-les a participar i presentar ofertes innovadores en els processos de CPI.  
  
2. Línies d'ajuda  
Línia 1. Foment dels projectes d'R+D+I destinats a la compra pública d'innovació  
Es dona suport al cost d'R+D+I requerit en una licitació pública d'innovació, de manera que es facilite la presència d'empreses valencianes en licitacions públiques de productes i serveis innovadors.  
Línia 2. Impuls de la demanda de licitacions de productes i serveis innovadors  
Dinamització de la CPI a la Comunitat, a través d'iniciatives de suport a la compra pública d'innovació, per a finançar activitats dirigides a la posada en marxa de compra públiques innovadores i els procediments d'aquestes, també es dona suport a les accions de promoció de la CPI que incloguen la difusió de la metodologia a fi de facilitar la participació de les empreses.  
  
3. Entitats beneficiàries  
Línia 1. Foment dels projectes d'R+D+I destinats a la compra pública d'innovació  
Poden tindre la condició d'entitats beneficiàries les empreses i els organismes de recerca, amb capacitat de proveir de solucions tecnològiques les administracions, que vagen a presentar-se a licitacions de CPI de l'Administració pública, amb seu social o establiment de producció situat a la Comunitat Valenciana.  
Línia 2. Impuls de la demanda de licitacions de productes i serveis innovadors  
Poden tindre la condició d'entitats beneficiàries les entitats locals de la Comunitat Valenciana amb capacitat de compra regulada per la Llei de contractes del sector públic i proclius a comprar serveis o productes amb un alt contingut innovador, i les entitats sense ànim de lucre ?públiques o privades- amb personalitat jurídica pròpia i seu a la Comunitat Valenciana, que en els seus estatuts tinguen entre les finalitats prestar serveis d'assessorament en matèria d'innovació.  
  
  
4. Requisits dels projectes  
Amb caràcter general per a les dues línies:  
- L'entitat sol·licitadora del projecte ha de desenvolupar l'activitat aprovada segons el que preveuen la memòria presentada i la resolució de concessió.  
- Els resultats dels projectes han de tindre un impacte tangible a la Comunitat Valenciana.  
- El contingut dels projectes presentats ha de ser coherent amb l'activitat, els fins i l'estratègia de l'entitat sol·licitadora.  
Línia 1. Foment dels projectes d'R+D+I destinats a la compra pública d'innovació  
1. Els projectes consisteixen en l'R+D+I requerida en una licitació pública i els costos necessaris per a participar-hi. Les entitats sol·licitadores han d'especificar el tipus i/o les fases a què es presenten: diàleg competitiu, compra pública precomercial, compra pública de tecnologia innovadora i/o associació per a la innovació.  
2. El projecte significa un nou desenvolupament per a l'entitat sol·licitadora i, per tant, no realitzat amb anterioritat.  
Línia 2. Impuls de la demanda de licitacions de productes i serveis innovadors  
1. Els projectes han de consistir en accions encaminades a promoure i facilitar el desenvolupament de la compra pública d'innovació tant des del costat de l'oferta, animant les empreses a participar-hi, com de la demanda, facilitant la incorporació d'aquesta mena de compres en les licitacions públiques de les entitats sol·licitadores.  
2. En el cas de les entitats locals el resultat del projecte ha de concretar-se en la posada en marxa d'un procediment de compra pública innovadora o compra pública precomercial o, si és procedent, la creació i la posada en marxa d'un equip de CPI.  
  
5. Despeses subvencionables  
1. Són despeses subvencionables els conceptes inclosos en la línia 1. Foment dels projectes d'R+D+I destinats a la compra pública d'innovació i en la línia 2. Impuls de la demanda de licitacions de productes i serveis innovadors, segons hi corresponga, de l'article 41 de les bases reguladores, excepte el que fa referència a costos indirectes que no es consideren subvencionables, així com amb les limitacions establides en el resolc seté, apartat 5.  
2. El cost màxim subvencionable de l'informe d'auditoria sobre els comptes justificatius de la despesa del projecte és de 1.400 euros per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
3. Respecte a les despeses de transport, únicament es poden elegir les despeses de desplaçament en mitjans públics de transport interurbà del personal propi de l'entitat sol·licitadora vinculat amb les activitats del projecte. Les despeses que s'imputen estan limitades pels imports que estableix el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris i les seues respectives modificacions. Per a les despeses efectuades a l'estranger, de conformitat amb el que disposa l'article 9 de l'esmentat Decret 24/1997, d'11 de febrer, s'apliquen els límits fixats en el Reial decret 462/2002, de 24 de maig, sobre indemnitzacions per raó del servei o, en defecte d'això, la normativa que el substituïsca o complemente, i es considera classificat com a regla general de grup 2 el personal de l'entitat beneficiària, llevat que s'ajuste expressament per raó del seu lloc o càrrec a un altre dels grups regulats en l'annex I d'aquest reial decret.   
  
6. Intensitat de l'ajuda  
Línia 1. Foment dels projectes d'R+D+I destinats a la compra pública d'innovació  
Les intensitats màximes d'ajuda, establides com a percentatge sobre els costos subvencionables, són les que estableixen les bases reguladores, i es resumeixen en la taula següent:  
b) Independentment de la naturalesa del projecte, les despeses de registre de drets de propietat industrial o intel·lectual en el cas de pimes i les despeses de formació derivades de l'execució del projecte poden subvencionar-se amb una intensitat d'ajuda màxima del 50 % dels costos subvencionables.  
Línia 2. Impuls de la demanda de licitacions de productes i serveis innovadors  
L'ajuda consisteix en una subvenció de fins al 100 % dels costos considerats com a subvencionables.  
En les dues línies d'actuació l'import màxim d'ajuda és de 150.000 euros per anualitat.  
7. Criteris d'avaluació de sol·licituds  
Un projecte només pot rebre suport quan la puntuació obtinguda en l'avaluació siga, com a mínim, de 50 punts.  
Es valoren els projectes atesos els criteris següents:  
Línia 1. Foment dels projectes d'R+D+I destinats a la compra pública d'innovació  
a) Qualitat i abast de l'actuació. Puntuació màxima: 30 punts.  
  
- Claredat i coherència de la proposta, valorant la concreció dels objectius, la metodologia, els recursos i el pla de treball. Fins a 10 punts.  
  
- Alineació amb els reptes i les solucions identificats pel Comité Estratègic d'Innovació (CEI) de l'AVI que es poden consultar en la pàgina web de l'AVI: http://innoavi.es/actuaciones-proyectos/. Fins a 15 punts.   
- Caràcter innovador de la proposta; es valoren la novetat i l'originalitat del projecte pel que fa a l'estat de la tècnica actual i l'aportació al progrés tecnològic. Fins a 5 punts.  
b) Adequació dels recursos, planificació i gestió del projecte. Puntuació màxima: 30 punts.  
- Capacitat tècnica i dedicació del personal de l'entitat sol·licitadora a la gestió i l'execució de la proposta. Fins a 10 punts.  
- Capacitat financera i adequació del pressupost a les característiques de l'entitat i de les activitats proposades. Fins a 10 punts.  
- Viabilitat de l'execució econòmica de les activitats previstes en el període indicat. Fins a 10 punts.  
c) Impacte del projecte. Puntuació màxima: 30 punts.  
- Impacte directe sobre l'empresa sol·licitadora en termes d'increment de l'activitat, augment de les exportacions o creixement en general. Fins a 15 punts.  
- Efecte d'arrossegament de l'entitat sol·licitadora. Fins a 15 punts.  
d) Alineació amb l'Estratègia d'innovació de la Comunitat Valenciana RIS3CV o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV), valorant els projectes que es troben emmarcats en algun dels àmbits de prioritats de l'Estratègia RIS3CV, que es pot consultar en http://www.ris3cv.gva.es/. Fins a 3 punts.  
   
- Alineació amb polítiques mediambientals, valorant els projectes amb un impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 3 punts.  
- Alineació amb aspectes socials, valorant els projectes els resultats dels quals contribuïsquen a millorar la qualitat de vida o la salut de les persones. Fins a 4 punts.  
Línia 2. Impuls de la demanda de licitacions de productes i serveis innovadors  
a) Qualitat i abast de l'actuació. Puntuació màxima: 30 punts.  
  
- Estructura i organització de la proposta i grau de descripció de les accions del projecte. Fins a 7 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI: http://innoavi.es/actuaciones-proyectos/. Fins a 15 punts.  
- Grau de participació directa i integració d'agents de l'SVI en la proposta. Fins a 5 punts.  
- Coherència de les finalitats perseguides mitjançant les activitats que cal realitzar amb les prioritats definides en el Pla estratègic/objectius de l'entitat sol·licitadora. Fins a 3 punts.  
b) Adequació dels recursos, planificació i gestió del projecte. Puntuació màxima: 30 punts.  
- Capacitat i dedicació del personal de l'entitat sol·licitadora a la gestió i l'execució de la proposta. Fins a 10 punts.  
- Planificació i desenvolupament de les activitats proposades. Fins a 10 punts.  
- Adequació del pressupost a les característiques de l'entitat i de les activitats proposades. Fins a 10 punts.  
c) Impacte del projecte. Puntuació màxima: 30 punts.  
- Potencialitat de les activitats en termes de dinamització de la compra pública innovadora. Fins a 10 punts.  
- Previsió de creació d'un equip especialitzat en CPI. Fins a 10 punts.  
- Interés dels resultats del projecte des del punt de vista de foment de la participació d'empreses valencianes en procediments de CPI. Fins a 10 punts.  
d) Alineació amb l'Estratègia d'innovació de la Comunitat Valenciana RIS3CV o amb criteris mediambientals o socials. Puntuació màxima: 10 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV), valorant els projectes que es troben emmarcats en algun dels àmbits de prioritats de l'Estratègia RIS3CV, que es pot consultar en http://www.ris3cv.gva.es/. Fins a 3 punts.  
  
- Alineació amb polítiques mediambientals, valorant els projectes amb un impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 3 punts.  
- Alineació amb aspectes socials, valorant els projectes els resultats dels quals contribuïsquen a millorar la qualitat de vida o la salut de les persones. Fins a 4 punts.  
  
8. Documentació addicional que cal presentar junt amb la sol·licitud  
1. Línia 1: Foment dels projectes d'R+D+I destinats a la compra pública d'innovació  
- Informació referent a la licitació que dona lloc a l'objecte del projecte.  
2. Línia 2: Impuls de la demanda de licitacions de productes i serveis innovadors  
- En cas que l'entitat sol·licitadora siga una entitat de l'Administració local, ha d'aportar, a més:  
· Certificat de l'acord del ple de l'ajuntament o, en defecte d'això, de l'acord de la junta de govern en relació amb la participació en aquesta convocatòria.  
· Certificat del secretari/ària o interventor/a d'aquesta corporació del compliment de rendició de comptes de l'ajuntament davant de la Sindicatura de Comptes.  
  
  
Annex IV  
Projectes estratègics en cooperació  
  
1. Objectiu  
Donar suport al desenvolupament de grans projectes d'R+D+I en cooperació entre diversos agents del Sistema Valencià d'Innovació, com a via per al desenvolupament de solucions conjuntes a problemes d'interés comú.  
  
2. Entitats beneficiàries  
Poden tindre la condició d'entitats beneficiàries les incloses en l'article 45 de les bases reguladores.  
  
3. Requisits de les entitats beneficiàries  
Les entitats beneficiàries han de desenvolupar un projecte de manera conjunta, cooperant per al desenvolupament de les activitats i el finançament d'aquestes. Sota un objectiu comú, cadascuna de les entitats ha d'assumir de manera independent una part del projecte, reflectida en la seua corresponent sol·licitud individual i de la qual s'ha de responsabilitzar, tant de manera individual com davant de la resta de participants, de les obligacions derivades del desenvolupament del projecte i de la seua relació amb l'AVI. Per això, en el cas que alguna de les entitats participants no obtinga la condició de beneficiària o, havent-la obtingut, la perda abans de la resolució de la convocatòria, el projecte es denegarà íntegrament, i s'estendrà la conseqüència a la resta de partícips.  
Aquesta cooperació ha d'evidenciar-se mitjançant un acord signat entre les parts, i així es constitueix un consorci a l'efecte del projecte, que ha de reunir les condicions següents i mantindre's al llarg de l'execució d'aquest:  
 Ha d'estar constituït per un mínim de dues entitats no vinculades entre si.  
 Totes les entitats integrants del consorci han de presentar la sol·licitud d'ajuda a aquesta actuació per al mateix projecte.  
 En l'acord signat s'han de detallar com a mínim les activitats que escomet cadascun dels participants, el pressupost d'execució que assumeix cadascun d'ells i la propietat i els drets d'ús dels resultats del projecte.  
 L'entitat que assumisca més participació econòmica en el projecte ha d'exercir de líder del consorci creat per al projecte. En cas contrari, ha de justificar-se aquesta circumstància en l'acord de cooperació.  
  
 La participació en el consorci ha de ser equilibrada, de manera que cap participant hi contribuïsca amb menys del 15 % ni supere el 70 % del pressupost subvencionable del projecte.  
Els organismes de recerca o els centres tecnològics participants, quan realitzen activitats de caràcter no econòmic, han de mantindre la propietat dels resultats del seu treball, dels quals han de donar compte i difusió de manera genèrica i oberta.  
Segons el que preveuen les bases reguladores, així com aquesta convocatòria, queda palés que aquesta cooperació no s'erigeix en la figura de l'agrupació de persones jurídiques que preveu l'article 11 de la Llei 38/2003, de 17 de novembre, general de subvencions, en què hi ha una única entitat sol·licitadora i beneficiària, aquesta agrupació formalment constituïda, sinó que han de ser sol·licitants i en són beneficiàries cadascuna de les persones jurídiques de manera individualitzada, segons el compliment dels requisits establits, tant en les bases reguladores com en aquesta convocatòria.  
  
4. Tipologia de projectes  
Els projectes sol·licitats han d'enquadrar-se en alguna de les tipologies següents:  
a) Recerca industrial.  
b) Desenvolupament experimental.  
c) Innovació en matèria de processos i organització.  
Quan un projecte conste de diferents activitats, cadascuna d'aquestes ha d'enquadrar-se en alguna de les tipologies susceptibles de suport anteriors.  
  
5. Requisits dels projectes  
Els requisits dels projectes són els que indica l'article 48 de les bases reguladores.  
  
6. Despeses subvencionables  
1. En cas que les entitats beneficiàries siguen empreses, són despeses subvencionables les següents:  
- Despeses de personal, incloent-hi salaris i quotes de la Seguretat Social, que treballa en centres de la Comunitat Valenciana, sempre que estiguen dedicades al desenvolupament del projecte. En cas de projectes d'R+D, les despeses de personal poden referir-se a investigadors, tècnics i altre personal auxiliar, amb les limitacions que estableix el resolc seté, apartat 5.  
- Despeses de contractes de recerca i desenvolupament o innovació amb centres tecnològics o de recerca.  
- Despeses de serveis externs de consultoria i assistència tècnica destinats exclusivament al projecte.  
- Despeses d'adquisició de coneixements tècnics i patents adquirits o obtinguts per llicència de fonts externes en condicions de plena competència.  
- En cas d'una pime, despeses de registre de drets de propietat industrial o intel·lectual derivades de l'execució del projecte.  
- Despeses de material fungible i subministraments similars que es deriven directament del projecte. Se n'exclou material d'oficina i consumibles informàtics.  
- Despeses de material inventariable en la mesura i durant el període en què s'utilitzen per al projecte; en cas que l'instrumental i el material inventariable no s'utilitzen en tota la seua vida útil per al projecte, únicament es consideren subvencionables els costos d'amortització corresponents a la duració del projecte. Se n'exclouen els dispositius informàtics d'ús genèric.  
- Cost de l'informe d'auditoria sobre els comptes justificatius de la despesa del projecte.  
2. Quan l'entitat beneficiària siga un organisme de recerca, i sempre que el projecte consistisca íntegrament en el desenvolupament d'activitats no econòmiques, poden considerar-se també com a subvencionables els costos indirectes, sense necessitat d'aportar justificants de despesa, en un percentatge de fins al 15 % dels costos directes vàlidament justificats. Els costos indirectes són despeses generals assignades a l'actuació, però que, per la naturalesa que tenen, no poden imputar-se de manera directa. Per a fer-ne el càlcul s'ha de tindre en compte el cost real de les despeses generals comptabilitzades en l'últim exercici tancat ?o, si es tracta d'una entitat nova sense historial financer, segons l'auditoria de l'exercici fiscal en curs, de conformitat amb el certificat d'un auditor extern inscrit en el ROAC- i la proporció entre el cost de personal imputat a l'actuació i el cost total del personal de l'entitat.  
3. El cost màxim subvencionable de l'informe d'auditoria sobre els comptes justificatius de la despesa del projecte és de 1.400 euros per a cada entitat participant i per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
4. Donades les característiques de cooperació dels projectes, en els quals cada participant posa al servei d'aquest les seues capacitats i recursos, no s'admet com a elegible a l'efecte de subvenció la facturació de serveis entre els integrants mateixos del consorci.  
  
7. Intensitat de l'ajuda  
a) Les intensitats màximes d'ajuda, establides com a percentatge sobre els costos subvencionables, són les que estableixen les bases reguladores, i es resumeixen en la taula següent:  
i) que el projecte implique una col·laboració efectiva:  
- entre empreses, almenys una de les quals siga una pime, i que cap empresa es faça càrrec per si sola de més del 70 % dels costos subvencionables.  
- entre una empresa i un o diversos organismes de recerca, assumint aquests com a mínim el 15 % dels costos subvencionables i tenint dret a publicar els resultats de la seua recerca,  
ii) que els resultats del projecte es difonguen àmpliament per mitjà de conferències, publicacions, bases de lliure accés o programes informàtics gratuïts o de font oberta.  
\*\*Únicament poden optar a aquesta mena d'ajudes quan col·laboren amb una pime en l'activitat objecte d'ajuda i la pime assumisca un mínim del 30 % del total dels costos subvencionables.  
b) Independentment de la naturalesa del projecte, les despeses de registre de drets de propietat industrial o intel·lectual en el cas de pimes derivades de l'execució del projecte, poden subvencionar-se amb una intensitat d'ajuda màxima del 50 % dels costos subvencionables.  
  
  
8. Criteris d'avaluació de sol·licituds  
Un projecte només es pot aprovar quan la puntuació obtinguda en l'avaluació aconseguisca un valor mínim de 50 punts.  
Es valoren els projectes en la seua globalitat, atesos els criteris següents:   
a) Qualitat cientificotècnica de la proposta. Puntuació màxima del grup: 40 punts  
- Claredat i coherència de la proposta, valorant-se la concreció dels objectius, la metodologia, els recursos i el pla de treball. Fins a 5 punts.  
  
- Caràcter innovador de la proposta, valorant la novetat i l'originalitat del projecte respecte a l'estat de la tècnica actual i la incidència en el mercat. Fins a 20 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI: http://innoavi.es/actuaciones-proyectos/. Fins a 15 punts.  
b) Capacitat tècnica i financera per a realitzar el projecte amb una valoració única, considerant les característiques de tots els seus participants. Puntuació màxima del grup: 25 punts.  
- Experiència dels membres del consorci, valorant la trajectòria dels organismes participants. Fins a 5 punts.  
- Adequació dels recursos disponibles en el consorci, o a través dels col·laboradors externs, per al desenvolupament de les tasques previstes. Fins a 10 punts.  
- Viabilitat de l'execució econòmica de les activitats previstes en el període indicat. Fins a 10 punts.  
c) Complementarietat i equilibri del consorci. Puntuació màxima del grup: 25 punts.  
- Coherència en la composició del consorci de col·laboració, d'acord amb els objectius del projecte, valorant la complementarietat entre socis i l'equilibri en la participació econòmica. Fins a 5 punts.  
  
- Col·laboració entre entitats de diferent naturalesa, valorant especialment la participació conjunta d'empreses, centres tecnològics i organismes de recerca. Fins a 10 punts.  
- Aplicabilitat del projecte al mercat; es valora la concreció en solucions aprofitables per les empreses. Fins a 10 punts.  
d) Impacte del projecte i adequació a la RIS3CV o a criteris mediambientals o socials. Puntuació màxima del grup: 10 punts.  
- Impacte econòmic del projecte, valorant la influència sobre l'increment d'activitat, l'exportació o el creixement en general. Fins a 4 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV), valorant els projectes que incorporen tecnologies incloses en l'àmbit de les prioritats de l'Estratègia RIS3CV, que es pot consultar en http://www.ris3cv.gva.es/. Fins a 2 punts.  
  
- Alineació amb polítiques mediambientals, valorant els projectes amb un impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 2 punts.  
- Alineació amb aspectes socials, valorant els projectes els resultats dels quals contribuïsquen a millorar la qualitat de vida o la salut de les persones. Fins a 2 punts.  
  
9. Documentació addicional que cal presentar junt amb la sol·licitud  
1. Acord regulador del consorci de cooperació indicat en l'article 46 de les bases reguladores.  
2. Declaració que no hi ha cap vinculació entre almenys dos dels socis del projecte.  
3. Si és procedent, i si es disposa d'aquests en el moment de la sol·licitud, contractes de prestació de serveis amb centres tecnològics o organismes de recerca, que permeten una millor valoració dels projectes. A fi de complir l'efecte incentivador de l'ajuda sol·licitada, aquests contractes no poden suposar l'inici dels treballs del projecte o l'activitat amb anterioritat a la data de presentació de la sol·licitud d'ajuda.  
  
  
  
Annex V  
Consolidació de la cadena de valor empresarial  
  
1. Objectiu i línia d'ajudes  
Donar suport al desenvolupament de projectes d'R+D+I que suposen aplicació de novetat en els productes o els processos, o bé en els sistemes d'organització dels sol·licitants, de manera que incidisquen o provoquen efecte en altres empreses de la cadena de valor, perquè provoca que incorporen al seu torn innovació en els seus productes, milloren els seus sistemes organitzatius o incrementen la seua activitat econòmica en general. Així mateix, es pretén donar suport als projectes que potencien el desenvolupament i la utilització d'altres tecnologies clau per a impulsar el desenvolupament industrial i econòmic.  
  
2. Entitats beneficiàries  
Tenen la condició d'entitats beneficiàries les empreses la seu social o el centre de desenvolupament d'activitat de les quals es trobe radicat a la Comunitat Valenciana.  
  
3. Requisits de les entitats beneficiàries  
Les entitats beneficiàries poden plantejar propostes de manera individual o en cooperació amb altres empreses.  
En aquest últim cas, sota un objectiu comú, cadascuna de les entitats ha d'assumir de manera independent una part del projecte, reflectida en la seua corresponent sol·licitud individual i de la qual s'ha de responsabilitzar, tant de manera individual com davant de la resta de participants, de les obligacions derivades del desenvolupament del projecte i de la seua relació amb l'AVI. Per això, en el cas que alguna de les entitats participants no obtinga la condició de beneficiària o, havent-la obtingut, la perda abans de la resolució de la convocatòria, el projecte es denegarà íntegrament, i s'estendrà la conseqüència a la resta de partícips.  
Aquesta cooperació ha d'evidenciar-se mitjançant un acord signat entre les parts, i així es constitueix un consorci a l'efecte del projecte, que ha de reunir les condicions següents i mantindre's al llarg de l'execució d'aquest:  
- Estar constituït per un mínim de dues empreses no vinculades entre si.  
- Totes les empreses integrants del consorci han de presentar la sol·licitud d'ajuda a aquesta actuació per al mateix projecte.  
- En l'acord signat s'han de detallar com a mínim les activitats que escomet cadascun dels participants, el pressupost d'execució que assumeix cadascun d'ells i la propietat i els drets d'ús dels resultats del projecte.  
- L'entitat que assumisca més participació econòmica en el projecte ha d'exercir de líder del consorci creat per al projecte. En cas contrari, ha de justificar-se aquesta circumstància en l'acord de cooperació.  
  
- La participació en el consorci ha de ser equilibrada, de manera que cap participant hi contribuïsca amb menys del 15 % ni supere el 70 % del pressupost subvencionable del projecte.  
Segons el que preveuen les bases reguladores, així com aquesta convocatòria, queda palés que aquesta cooperació no s'erigeix en la figura de l'agrupació de persones jurídiques que preveu l'article 11 de la Llei 38/2003, de 17 de novembre, general de subvencions, en què hi ha una única entitat sol·licitadora i beneficiària, aquesta agrupació formalment constituïda, sinó que han de ser sol·licitants i en són beneficiàries cadascuna de les persones jurídiques de manera individualitzada, segons el compliment dels requisits establits, tant en les bases reguladores com en aquesta convocatòria.  
  
  
4. Tipologia de projectes  
1. Són subvencionables els projectes de recerca industrial, desenvolupament experimental i d'innovació en matèria d'organització o processos que permeten a les entitats beneficiàries obtindre nous productes o serveis, millorar substancialment els existents, o bé modificar els processos d'aquests, tant organitzatius com de producció o subministrament.  
2. Quan un projecte conste de diferents activitats, cadascuna d'aquestes ha d'enquadrar-se en alguna de les tipologies susceptibles de suport anteriors.  
  
5. Requisits dels projectes  
1. Poden considerar-se dos tipus de projectes:  
a) Projectes individuals. Responen a donar una solució a una necessitat manifestada del mercat o d'una empresa en una cadena de valor, de manera que la consecució amb èxit del projecte tinga un alt grau de probabilitat d'implantació real, bé perquè satisfà expectatives o demandes d'empreses tractores, perquè s'anticipa a normes o necessitats futures amb productes o serveis que no estan prou desenvolupats en l'actualitat, o, en general, perquè afig valor a la cadena de producte i relació entre clients i proveïdors.  
b) Projectes en cooperació. Com en el cas dels projectes individuals, és necessari que el projecte responga a una problemàtica prèviament identificada i manifestada de manera suficient, en la resolució de la qual participen diverses empreses que es beneficien de la solució, i que és finançada conjuntament pels participants. La cooperació se sustenta en un acord signat per les parts.  
2. Amb caràcter general, tant per a projectes individuals com en cooperació, han de contractarse els serveis d'un o diversos centres tecnològics o organismes de recerca que conferisquen al projecte la rellevància cientificotecnològica suficient. La intervenció conjunta dels centres tecnològics o organismes de recerca ha de representar almenys el 15 % del cost subvencionable del projecte.  
3. En el cas dels projectes individuals, el cost elegible del projecte ha de ser com a mínim de cent setanta-cinc mil (175.000) euros.  
  
4. En el cas de projectes en cooperació, el cost elegible del projecte ha de ser com a mínim de cinc-cents mil (500.000) euros.  
  
6. Despeses subvencionables  
1. Són despeses subvencionables les següents:  
- Despeses de personal, incloent-hi salaris i quotes de la Seguretat Social, emprat en centres de la Comunitat Valenciana, sempre que estiguen dedicades al desenvolupament del projecte. En cas de projectes d'R+D, les despeses de personal poden referir-se a investigadors, tècnics i altre personal auxiliar, amb les limitacions que estableix el resolc seté, apartat 5.  
- Despeses de contractes de recerca i desenvolupament o innovació amb centres tecnològics o de recerca.  
- Despeses de serveis externs de consultoria i assistència tècnica destinats exclusivament al projecte.  
- Despeses d'adquisició de coneixements tècnics i patents adquirits o obtinguts per llicència de fonts externes en condicions de plena competència.  
- En cas d'una pime, despeses de registre de drets de propietat industrial o intel·lectual derivades de l'execució del projecte.  
- Despeses de material fungible i subministraments similars que es deriven directament del projecte. Se n'exclou material d'oficina i consumibles informàtics.  
- Despeses de material inventariable en la mesura i durant el període en què s'utilitzen per al projecte; en cas que l'instrumental i el material inventariable no s'utilitzen en tota la seua vida útil per al projecte, únicament es consideren subvencionables els costos d'amortització corresponents a la duració del projecte. Se n'exclouen els dispositius informàtics d'ús genèric.  
- Cost de l'informe d'auditoria sobre els comptes justificatius de la despesa del projecte.  
2. El cost màxim subvencionable de l'informe d'auditoria sobre els comptes justificatius de la despesa del projecte és de 1.400 euros per a cada entitat participant i per anualitat, sempre que aquest cost s'haja inclòs en el pressupost presentat amb la sol·licitud d'ajuda.  
3. En el cas de projectes en cooperació i per les característiques d'aquests, en què cada participant posa al servei del projecte les seues capacitats i recursos, no s'admet com a elegible a l'efecte de subvenció la facturació de serveis entre els integrants mateixos del consorci.   
  
  
7. Intensitat de l'ajuda  
a) Les intensitats màximes d'ajuda, establides com a percentatge sobre els costos subvencionables, són les que estableixen les bases reguladores, i es resumeixen en la taula següent:  
b) Independentment de la naturalesa del projecte, les despeses de registre de drets de propietat industrial o intel·lectual en el cas de pimes derivades de l'execució del projecte, poden subvencionar-se amb una intensitat d'ajuda màxima del 50 % dels costos subvencionables.  
  
  
8. Criteris d'avaluació de sol·licituds  
Un projecte només pot aprovar-se quan la puntuació obtinguda en l'avaluació aconseguisca un valor mínim de 50 punts.  
Es valoren els projectes atesos els criteris següents:   
a) Qualitat cientificotècnica de la proposta. Puntuació màxima del grup: 40 punts..  
- Claredat i coherència de la proposta, valorant-se l'impacte en la cadena de valor, així com la concreció dels objectius, la metodologia, els recursos i el pla de treball. Fins a 10 punts.  
- Caràcter innovador de la proposta; es valoren la novetat i l'originalitat del projecte pel que fa a l'estat de la tècnica actual i l'aportació al progrés tecnològic. Fins a 15 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI: http://innoavi.es/actuaciones-proyectos/. Fins a 15 punts.  
b) Capacitat tècnica i financera per a realitzar el projecte, considerant en els casos de projectes en cooperació les característiques de tots els seus participants. Puntuació màxima del grup: 25 punts  
- Experiència de l'entitat sol·licitadora, valorant la trajectòria dels organismes participants. Fins a 5 punts.  
- Adequació dels recursos disponibles tant propis com a través dels col·laboradors externs, per al desenvolupament de les tasques previstes. Fins a 10 punts.  
- Viabilitat de l'execució econòmica de les activitats que preveu el període indicat. Fins a 10 punts.  
c) Complementarietat i equilibri de la cadena de valor. Puntuació màxima del grup: 25 punts.  
- Efecte d'arrossegament del participant o els participants del projecte sobre altres elements de la cadena de valor. Fins a 5 punts.  
- Impacte dels resultats del projecte sobre la cadena de valor, valorant la influència en un nombre més o menys elevat d'empreses, així com en diferents àmbits: fabricació, logística, comercialització, etc. Fins a 15 punts.  
- Participació d'entitats de diferent naturalesa, valorant especialment la col·laboració en el projecte tant de centres tecnològics com d'organismes de recerca: Fins a 5 punts.  
d) Impacte del projecte i adequació a la RIS3CV o a criteris mediambientals o socials. Puntuació màxima del grup: 10 punts.  
- Impacte econòmic del projecte, valorant la influència sobre l'increment d'activitat, l'exportació o el creixement en general. Fins a 4 punts.  
- Alineació amb l'Estratègia d'especialització intel·ligent de la Comunitat Valenciana (RIS3CV), valorant els projectes que incorporen tecnologies incloses en l'àmbit de les prioritats de l'Estratègia RIS3CV, que es pot consultar en http://www.ris3cv.gva.es/. Fins a 2 punts.  
- Alineació amb polítiques mediambientals, valorant els projectes amb un impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 2 punts.  
- Alineació amb aspectes socials, valorant els projectes els resultats dels quals contribuïsquen a millorar la qualitat de vida o la salut de les persones. Fins a 2 punts.  
  
9. Documentació addicional que cal presentar junt amb la sol·licitud  
1. En cas de projectes en cooperació, acord regulador del consorci de cooperació indicat en l'annex V punt 3 d'aquesta convocatòria.  
  
2. En cas de projectes en cooperació, declaració de no haver-hi cap vinculació entre almenys dos dels socis del projecte.  
3. En cas de grans empreses, informe justificatiu que demostre l'efecte incentivador de l'ajuda sol·licitada en els termes que estableix la disposició addicional tercera de les bases reguladores.  
4. Si és procedent, i si es disposa d'aquests en el moment de la sol·licitud, contractes de prestació de serveis amb centres tecnològics o organismes de recerca, que permeten una millor valoració dels projectes. A fi de complir l'efecte incentivador de l'ajuda sol·licitada, aquests contractes no poden suposar l'inici dels treballs del projecte o l'activitat amb anterioritat a la data de presentació de la sol·licitud d'ajuda.  
  
  
  
Annex VI  
Accions complementàries d'impuls   
i enfortiment de la innovació  
  
1. Objectiu  
Reforçar les estructures de suport a la innovació existents a la Comunitat Valenciana i facilitar la difusió de l'R+D+I entre les empreses. De manera específica, es pretén:  
- Incrementar la participació dels agents del Sistema Valencià d'Innovació en projectes i programes d'R+D+I.  
- Possibilitar la coordinació i cooperació entre agents del Sistema Valencià d'Innovació.  
- Fomentar la internacionalització en matèria d'R+D+I dels agents del Sistema Valencià d'Innovació.  
- Facilitar la promoció i difusió de l'R+D+I entre les empreses de la Comunitat Valenciana.  
  
2. Entitats beneficiàries  
Té la condició d'entitat beneficiària qualsevol agent del Sistema Valencià d'Innovació amb personalitat jurídica, de naturalesa pública o privada, sense ànim de lucre, la seu social o l'activitat del qual es desenvolupa, íntegrament o en una part significativa, a la Comunitat Valenciana, que facilite la creació, difusió, aplicació o transferència del coneixement científic o tecnològic a les empreses o presten serveis a aquestes en matèria de suport a la innovació.  
Sense caràcter exhaustiu, i sempre que es complisquen les condicions del paràgraf anterior, tenen la condició d'entitats beneficiàries les universitats públiques i privades, organismes de recerca, centres tecnològics, plataformes tecnològiques, clústers, entitats locals, agrupacions i associacions empresarials sectorials, cambres d'indústria i comerç, col·legis professionals, parcs científics i entitats de gestió i conservació d'àrees industrials.  
Poden tindre la consideració d'entitats beneficiàries les incloses en l'article 61 de les bases reguladores.  
  
3. Tipologia de projectes  
Les tipologies dels projectes són les següents:  
- Realització d'activitats de promoció i difusió del coneixement cientificotecnològic amb una repercussió àmplia.  
- Accions de dinamització de la cooperació entre empreses i/o agents del Sistema Valencià d'Innovació.  
- Elaboració d'estudis de prospectiva i demanda primerenca, així com de vigilància tecnològica, relacionats amb àrees prioritàries de la RIS3CV o reptes i solucions identificats pel Comité Estratègic d'Innovació (CEI) de l'AVI i vinculats a l'R+D+I.  
- Foment de la participació en activitats d'internacionalització de l'R+D+I amb repercussió en el teixit empresarial de la Comunitat Valenciana.  
- Posada en marxa i desenvolupament de nous serveis d'R+D+I facilitats pels agents del Sistema Valencià d'Innovació.  
- Activitats que faciliten la creació, la difusió, l'aplicació o la transferència del coneixement científic o tecnològic a les empreses.  
  
4. Requisits dels projectes  
- En el projecte ha de participar almenys un organisme de recerca o centre tecnològic, diferent del sol·licitant mateix, que aporte la seua experiència en el desenvolupament de l'R+D+I, encara que no supose una participació econòmica en el pressupost subvencionable.  
- Aquest ha de preveure una àmplia difusió de les accions que cal desenvolupar.  
- El projecte ha de tindre un impacte tangible a la Comunitat Valenciana.  
- El contingut dels projectes presentats ha de ser coherent amb l'activitat, els fins i l'estratègia de l'entitat sol·licitadora.  
El cost elegible del projecte és igual o superior a 50.000 euros amb un màxim de 250.000.  
  
5. Despeses subvencionables  
1. Són despeses subvencionables els conceptes inclosos en l'article 63 de les bases reguladores, amb les limitacions que estableix el resolc seté, apartat 5.  
2. El cost màxim subvencionable de l'informe d'auditoria sobre els comptes justificatius de la despesa del projecte és de 1.400 euros, sempre que aquest cost s'haja inclòs en el pressupost presentat amb la sol·licitud d'ajuda.  
3. Respecte a les despeses de transport, únicament es poden elegir les despeses de desplaçament en mitjans públics de transport interurbà del personal propi de l'entitat sol·licitadora vinculat amb les activitats del projecte. Les despeses que s'imputen estan limitades pels imports que estableix el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris i les seues respectives modificacions. Per a les despeses efectuades a l'estranger, de conformitat amb el que disposa l'article 9 de l'esmentat Decret 24/1997, d'11 de febrer, s'apliquen els límits fixats en el Reial decret 462/2002, de 24 de maig, sobre indemnitzacions per raó del servei o, en defecte d'això, la normativa que el substituïsca o complemente, i es considera classificat com a regla general de grup 2 el personal de l'entitat beneficiària, llevat que s'ajuste expressament per raó del seu lloc o càrrec a un altre dels grups regulats en l'annex I d'aquest reial decret.  
  
  
6. Intensitat de l'ajuda  
L'ajuda consisteix en una subvenció a fons perdut que pot aconseguir fins al 100 % de les despeses subvencionables del projecte.  
  
7. Criteris d'avaluació de sol·licituds  
Un projecte només pot rebre suport quan la puntuació obtinguda en l'avaluació siga, com a mínim, de 50 punts.  
Es valoren els projectes atesos els criteris següents:   
a) Qualitat i abast de l'actuació. Puntuació màxima: 35 punts.  
  
- Objectius, pla de treball, cronograma i descripció de les accions del projecte. Fins a 10 punts.  
- Alineació amb els reptes i les solucions identificats pel Comité Estratègic d'Innovació (CEI) de l'AVI, que es poden consultar en la pàgina web de l'AVI: http://innoavi.es/actuaciones-proyectos/. Fins a 15 punts.  
- Grau de participació directa i integració d'agents de l'SVI en la proposta. Fins a 7 punts.  
- Coherència de les finalitats perseguides mitjançant les activitats que cal realitzar amb les prioritats definides en el Pla estratègic/objectius de l'entitat sol·licitadora. Fins a 3 punts.  
b) Impacte del projecte. Puntuació màxima: 35 punts.  
- Promoció de l'R+D+I entre les empreses de la Comunitat Valenciana. Fins a 15 punts.  
- Estimació del nombre i la tipologia dels agents del Sistema Valencià d'Innovació que resulten beneficiats pel projecte. Fins a 10 punts.  
  
- Interés dels resultats del projecte des del punt de vista de reforçar les estructures de suport a la innovació existents a la Comunitat Valenciana. Fins a 10 punts.  
c) Adequació dels recursos, planificació i gestió del projecte. Puntuació màxima: 20 punts.  
- Capacitat i dedicació del personal de l'entitat sol·licitadora a la gestió i l'execució de la proposta. Fins a 10 punts.  
- Adequació del pressupost a les característiques de l'entitat i de les activitats proposades, tenint en compte la viabilitat econòmica de l'execució en el període indicat. Fins a 10 punts.  
d) Alineació amb l'Estratègia d'innovació de la Comunitat Valenciana RIS3CV o amb criteris mediambientals o socials. Puntuació màxima: 10 punts  
- Alineació amb l'Estratègia d'especialització intel·ligent de la Comunitat Valenciana (RIS3CV), valorant els projectes que es troben emmarcats en algun dels àmbits de prioritats de l'Estratègia RIS3CV, que es pot consultar en http://www.ris3cv.gva.es/. Fins a 3 punts.  
  
- Alineació amb polítiques mediambientals, valorant els projectes amb un impacte favorable per a l'economia circular, la simbiosi industrial, la reducció de residus, l'eficiència energètica o la minimització del consum de recursos. Fins a 3 punts.  
- Alineació amb aspectes socials, valorant els projectes els resultats dels quals contribuïsquen a millorar la qualitat de vida o la salut de les persones. Fins a 4 punts.  
  
8. Documentació addicional que cal presentar junt amb la sol·licitud  
- La participació dels organismes de recerca i/o centres tecnològics ha d'estar degudament documentada mitjançant un pla de treball conjunt.  
- Pla de difusió del projecte en els diferents àmbits.  
- En cas que l'entitat sol·licitadora siga una entitat de l'Administració local, ha d'aportar, a més:  
· Certificat de l'acord del ple de l'ajuntament o, en defecte d'això, de l'acord de la junta de govern en relació amb la participació en aquesta convocatòria.  
· Certificat del secretari/ària o interventor/a d'aquesta corporació del compliment de rendició de comptes de l'ajuntament davant de la Sindicatura de Comptes.